cyanic-selkie/wikianc huggingface dataset:
ভাৰতত কন্যা ভ্ৰুণ হত্যা
ভাৰতৰ লোকপিয়লৰ তথ্যই ইংগিত দিয়ে যে মহিলাৰ এটা বা দুটা সন্তান হ’লে লিংগ অনুপাত হতাশাজনক হয়। কিন্তু সন্তান অধিক হোৱাৰ লগে লগে এই অনুপাত উন্নত হয়; যিটো লিংগ নিৰ্বাচন "বন্ধ কৰা প্ৰথা"ৰ (জন্মৰ লিংগৰ ওপৰত ভিত্তি কৰি সন্তান জন্ম দিয়া বন্ধ কৰা) ফল। ভাৰতীয় লোকপিয়লৰ তথ্যয়ো প্ৰকাশ কৰে যে অস্বাভাৱিক লিংগ অনুপাত আৰু উন্নত আৰ্থ-সামাজিক অৱস্থা তথা সাক্ষৰতাৰ মাজত ইতিবাচক সম্পৰ্ক আছে। ইয়াৰ সৈতে ভাৰতৰ যৌতুক প্ৰথাৰ সম্পৰ্ক থাকিব পাৰে, য'ত ছোৱালী এজনীক আৰ্থিক বোজা হিচাপে দেখা গ'লে যৌতুকজনীত মৃত্যু ঘটিব পাৰে। ১৯৯১, ২০০১ আৰু ২০১১ চনৰ লোকপিয়লৰ তথ্য অনুসৰি নগৰীয়া ভাৰতত গ্ৰাম্য ভাৰততকৈ শিশুৰ লিংগ অনুপাত বেছি। ইয়াৰ পৰা বুজা যায় যে চহৰীয়া ভাৰতত কন্যা ভ্ৰুণ হত্যাৰ প্ৰাদুৰ্ভাৱ বেছি। একেদৰে য’ত প্ৰধান সংখ্যাগৰিষ্ঠ হিন্দু, তাত প্ৰতি ১০০ জনী ছোৱালীৰ বিপৰীতে লিংগ অনুপাত ১১৫ জনলৈকে দেখা যায়। আনহাতে মুছলমান, শিখ বা খ্ৰীষ্টান সংখ্যাগৰিষ্ঠ অঞ্চলত এই অনুপাত ১০৪-ৰ পৰা ১০৬। এই তথ্যসমূহে প্ৰকাশ কৰে যে লিংগ নিৰ্বাচনৰ কাৰ্যকলাপ ভাৰতীয় সমাজৰ বিশেষ ধৰ্মৰ কিছুমান শিক্ষিত আৰু ধনীলোকৰ মাজত দেখা যায়।
এই উচ্চ লিংগ অনুপাত কেৱল কন্যা ভ্ৰুণ হত্যাৰ ফলত হয় নে কিছু অংশ প্ৰাকৃতিক কাৰণতো হয় সেই বিষয়ে বিতৰ্ক চলি আছে। ভাৰত চৰকাৰে প্ৰসৱৰ পূৰ্বে যৌন পৰীক্ষা আৰু কন্যা ভ্ৰুণ হত্যা নিষিদ্ধ আৰু শাস্তি প্ৰদানৰ বাবে ১৯৯৪ চনত প্ৰি-কনচেপচন এণ্ড প্ৰি-নেটেল ডায়েগনষ্টিক টেকনিকছ আইন (PCPNDT) গৃহীত কৰে। বৰ্তমান ভাৰতত ভ্ৰুণৰ লিংগ নিৰ্ধাৰণ বা কাৰোবাৰ আগত প্ৰকাশ কৰাটো অবৈধ। কিন্তু এই আইনখন কৰ্তৃপক্ষই সঠিকবাবে বলবৎ কৰিব পৰা নাই বুলি উদ্বেগ প্ৰকাশ কৰা হৈছে।
তথ্য উৎস
শ্ৰেণী:ভাৰতত লিংগ চয়ন
১১ আগষ্ট
এইদিনটোত ঘটা কেইটামান উল্লেখযোগ্য ঘটনা-
বাহ্যিক সংযোগ
শ্ৰেণী:আগষ্ট শ্ৰেণী:ইংৰাজী বৰ্ষপঞ্জীৰ দিন
আইটন জনগোষ্ঠী
টাই আইটন (থাই ভাষা: ชาวไทอ่ายตน চাও টাই আই টন) হল অসমত বসবাস কৰা উত্তৰ পূব ভাৰতৰ টাই জাতিৰ এটা ঠাল। তেওঁলোকক চিয়াম বা শ্যাম বুলিও কোৱা হয় (যিটো সম্ভৱতঃ চি-য়াং চীনা শব্দৰ পৰা আহিছে যাক টাই লোক সকলক বুজাবলৈ ব্যৱহাৰ কৰা হয়)।
তথ্যসংগ্ৰহ
শ্ৰেণী:অসমৰ জনগোষ্ঠী শ্ৰেণী:ভাৰতৰ জনগোষ্ঠী
নিম্ৰত কৌৰ
নিম্ৰত কৌৰ (Nimrat Kaur; জন্ম: ১৩ মাৰ্চ, ১৯৮২) হৈছে এগৰাকী ভাৰতীয় চলচ্চিত্ৰৰ অভিনেত্ৰী। তেখেতে সাধাৰণতে হিন্দী চিনেমা আৰু আমেৰিকান টেলিভিচনৰ অনুষ্ঠানত কাম কৰিছে। ছপা মাধ্যমৰ মডেল হিচাপে নিজৰ কেৰিয়াৰ আৰম্ভ কৰা নিম্ৰত কৌৰে পৰৱৰ্তী সময়ত থিয়েটাৰত অভিনয় কৰিবলৈ আৰম্ভ কৰে। দুখনমান ছবিত কাম কৰাৰ পাছত নিম্ৰতে অনুৰাগ কাশ্যপৰ প্ৰযোজনাত নিৰ্মিত হোৱা 'পেডলাৰছ'ত অভিনয় কৰে। এইখন ছবি ২০১২ চনৰ কাঁ চলচ্চিত্ৰ মহোৎসৱত প্ৰদৰ্শিত হয়। ইয়াৰ পিছত নিম্ৰতে তেখেতৰ এখন সৰ্বজনসমাদৃত ছবি 'লান্সবক্স'ত ইৰফান খানৰ সৈতে অভিনয় কৰে। এই ছবিখনো ২০১৩ চনৰ কাঁ চলচ্চিত্ৰ মহোৎসৱত প্ৰদৰ্শিত হৈছিল।
২০১৫ চনত নিম্ৰত কৌৰে টাছনিম কুৰেশ্বীয়ে নিৰ্মাণ কৰা 'হোমলেণ্ড'ৰ চতুৰ্থটো ছিজনত এগৰাকী আইএছআই এজেণ্টৰ চৰিত্ৰ ৰূপায়ণ কৰে। এইটো আছিল এটা আমেৰিকান ছিৰিজ। ২০১৬ চনত নিম্ৰতে অক্ষয় কুমাৰৰ লগত যুদ্ধকেন্দ্ৰিক থ্ৰিলাৰ 'এয়াৰলিফ্ট'ত অভিনয় কৰে। একেটা বৰ্ষতে তেখেতে আমেৰিকান টেলিভিছন ছিৰিজ 'ৱেইৱাৰ্ড পাইনছ'ত ৰেবেকা য়েডলিনৰ চৰিত্ৰটো ৰূপায়ণ কৰে। ২০২০ চনৰ ফেব্ৰুৱাৰী মাহত 'হোমলেণ্ড'ৰ অষ্টম আৰু সৰ্বশেষ ছিজনটোত নিম্ৰত কৌৰক পুনৰ একেটা চৰিত্ৰতে দেখা যায়।
প্ৰাৰম্ভিক জীৱন আৰু নেপথ্য
ৰাজস্থানৰ পিলানীৰ এটি শিখ পৰিয়ালত নিম্ৰত কৌৰে জন্মলাভ কৰে। তেখেতৰ পিতৃ আছিল ভাৰতীয় সেনাৰ এগৰাকী বিষয়া। ৰুবিনা আছিল নিম্ৰতৰ ভগ্নী। তেখেত বাংগালোৰত থকা এগৰাকী মনোবিজ্ঞানী। তেখেতৰ পৰিয়ালটোৱে পাটিয়ালাৰ বাস কৰিছিল আৰু নিম্ৰত কৌৰে পাটিয়ালাৰ য়াদাভিন্দ্ৰ ৰাজহুৱা বিদ্যালয়ত অধ্যয়ন কৰিছিল। ১৯৯৪ চনত তেখেতৰ পিতৃক অপহৰণ কৰা হয় কাশ্মীৰি সন্ত্ৰাসবাদীৰ হাতত তেখেতৰ মৃত্যু হয়। ইয়াৰ পিছত তেওঁলোকৰ পৰিয়ালটো দিল্লীৰ উপনগৰ নয়দালৈ স্থানান্তৰিত হয়। নয়দাৰে দিল্লী পাব্লিক স্কুলত নিম্ৰতে পঢ়া-শুনা কৰে আৰু নয়দাৰ অঞ্চলতে তেখেত ডাঙৰ-দীঘল হয়। পাছলৈ তেখেতে দিল্লী বিশ্ববিদ্যালয়ৰ অধীনস্থ শ্ৰী ৰাম কলেজ অৱ কমাৰ্ছত পঢ়া-শুনা কৰে আৰু বাণিজ্য শাখাত স্নাতক ডিগ্ৰী লাভ কৰে।
কৰ্মজীৱন
পঢ়া-শুনা সমাপ্ত কৰি নিম্ৰত মুম্বাইলৈ গমন কৰে আৰু ছপা মাধ্যমৰ মডেল হিচাপে কৰ্মজীৱন আৰম্ভ কৰে। ইয়াৰ পিছত তেখেতে থিয়েটাৰত এগৰাকী অভিনেত্ৰী হিচাপে যোগদান কৰে আৰু 'বাগদাদ ৱেডিং', 'অল এবাউট ৱমেন'ৰ দৰে নাটকত অভিনয় কৰে। এইখন ক্ষেত্ৰত কাম কৰি তেখেত সুনীল শ্বানবাগ আৰু মানৱ কৌলৰ দৰে পৰিচালকৰ সান্নিধ্যলৈ আহে।
২০০৪ চনত নিম্ৰত কৌৰে কুমাৰ চানু আৰু শ্ৰেয়া ঘোষালে কণ্ঠদান কৰা যথাক্ৰমে 'তেৰা মেৰা প্যাৰ' আৰু 'য়ে ক্যা হোৱা' নামৰ গীত দুটাৰ দুইমিনিটীয়া ভিডিঅ'ত পোনপ্ৰথমবাৰৰ বাবে ভূমুকি মাৰে। ভিডিঅ'কেইটা পৰিচালনা কৰিছিল লেখক-পৰিচালক অপূৰ্বা আছৰানিয়ে। তেখেতে দূৰদৰ্শনৰ বাবে কিছুমান বিজ্ঞাপনত অভিনয় কৰে।
২০০৬ চনত মুক্তিপ্ৰাপ্ত ইংৰাজী ভাষাৰ ছবি 'One Night with the King' আছিল নিম্ৰত কৌৰৰ প্ৰথমখন ছবি। এটি সৰু চৰিত্ৰ ৰূপায়ণ কৰা এই ছবিখনৰ কিছু দৃশ্যগ্ৰহণ ৰাজস্থানত সম্পন্ন হৈছিল। আনহাতে হিন্দী ভাষাত অভিনয় কৰা তেখেতৰ প্ৰথমখন ছবি হৈছে অনুৰাগ কাশ্যপৰ প্ৰযোজনাত নিৰ্মিত 'পেডলাৰছ'। ছবিখনে ইতিবাচক সমালোচনা লাভ কৰাৰ লগতে কাঁ চলচ্চিত্ৰ মহোৎসৱতো প্ৰদৰ্শিত হয়।
কেডবেৰী ছিল্কৰ এটা বিজ্ঞাপনত অভিনয় কৰি কৌৰে ৰাজহুৱা দৃষ্টি আকৰ্ষণ কৰিছিল।
২০১৩ চনত মুক্তিলাভ কৰা 'লাঞ্চবক্স' নামৰ ছবিখনৰ জৰিয়তে নিম্ৰত কৌৰে দ্বিতীয়বাৰৰ বাবে কাঁ চলচ্চিত্ৰ মহোৎসৱত পদাৰ্পণ কৰে।  বাণিজ্যিকভাৱে সফল হোৱা ছবিখনে সমালোচকৰ পৰাও প্ৰশংসা লাভ কৰে।   ২০১৬ চনত নিম্ৰত কৌৰে অক্ষয় কুমাৰৰ লগত 'এয়াৰলিফ্ট' নামৰ ছবিখনত অভিনয় কৰে।
শৰ্কৰা
শৰ্কৰা বা কাৰ্ব'হাইড্ৰেট হৈছে কাৰ্বন (C), হাইড্ৰ'জেন (H) আৰু অক্সিজেন (O) পৰমানুৰ দ্বাৰা গঠিত একপ্ৰকাৰৰ জৈৱিক অনু, সাধাৰণতে হাইড্ৰ'জেন-অক্সিজেন পৰমানুৰ অনুপাত হৈছে ২:১ (পানীৰ নিচিনা); অন্য শব্দেৰে কবলৈ গলে, Cm(H2O)n (য'ত mৰ মান nতকৈ পৃথক) সাধাৰণ সংকেত বিশিষ্ট অনুবোৰ। কিছুমান ব্যতিক্ৰমো আছে; উদাহৰণ স্বৰূপে, ডিঅক্সিৰাইব'জ, ডিএনএত থকা এক প্ৰকাৰৰ শৰ্কৰা, ইয়াৰ ৰাসায়নিক সংকেত হৈছে C5H10O4। কৌশলগত ভাৱে শৰ্কৰাবোৰ কাৰ্বনৰ জলযোজী (হাইড্ৰেট); গঠনৰ ফালৰ পৰা সিহঁতক পলিহাইড্ৰ'ক্সি এলডিহাইড আৰু কিট'নৰ ৰূপত স্পষ্টকৈ দেখা পোৱা যায়।
ই জৈৱ ৰসায়নৰ এটি সাধাৰণ পদ, ইয়াৰ আন এটা সমাৰ্থক হৈছে ছেকেৰাইড, যি চেনি, স্বেতসাৰ, আৰু চেলুল'জ আদিকলৈ গঠিত এটা গোট। শৰ্কৰাসমূহক চাৰিটা ৰাসায়নিক গোটত ভাগ কৰা হৈছে: একশৰ্কৰা, দ্বিশৰ্কৰা, অল্পশৰ্কৰা, আৰু বহুশৰ্কৰা। সাধাৰণতে একশৰ্কৰা আৰু দ্বিশৰ্কৰাক, যিবোৰ ক্ষুদ্ৰাকাৰ (কম আনৱিক ভৰ বিশিষ্ট) কাৰ্ব'হাইড্ৰেট, প্ৰায়েই চেনি বুলি উল্লেখ কৰা হয়। ইংৰাজী ছেকেৰাইড (saccharide) শব্দটো গ্ৰীক শব্দ σάκχαρον (ছাক্ষাৰণ), অৰ্থাৎ "চেনি"ৰ পৰা আহিছে। শৰ্কৰাৰ বৈজ্ঞানিক নামকৰণ অতি জটিল যদিও, একশৰ্কৰা আৰু দ্বিশৰ্কৰাৰ নামৰ শেষত প্ৰায়ে -অ'জ (-ose) পদাংশ যোগ কৰা হয়। উদাহৰণ স্বৰূপে, আঙুৰৰ ৰস হৈছে একশৰ্কৰা গ্লুক'জ, কুঁহিয়াৰৰ ৰস হৈছে দ্বিশৰ্কৰা ছুক্ৰ'জ, আৰু গাখীৰত থকা চেনি হৈছে দ্বিশৰ্কৰা লেক্ট'জ।
জীৱৰ ওপৰত শৰ্কৰাই গুৰুত্বপূৰ্ণ প্ৰভাৱ পেলায়। বহুশৰ্কৰাসমূহে শক্তিৰ ভঁৰাল (যেনে স্বেতসাৰ আৰু গ্লাইক'জেন) আৰু গাঠনীয় উপাদান (যেনে উদ্ভিদৰ চেলুল'জ আৰু সন্ধিপদীৰ কাইটিন) হিচাপে কাম কৰে। ৫-কাৰ্বন একশৰ্কৰা ৰাইব'জ হৈছে সহ-উৎসেচকৰ এক গুৰুত্বপূৰ্ণ উপাদান (যেনে এটিপি, এফএডি আৰু এনএডি) তথা আৰএনএ নামেৰে জনাজাত জিনীয় অনুৰ মূল উপাদান। ওচৰ সমন্ধীয় ডিঅক্সিৰাইব'জ হৈছে ডিএনএৰ এটা উপাদান।
তথ্য সংগ্ৰহ
শ্ৰেণী:জৈৱ যৌগ
কনাই
হেমকোষৰ মতে কনাই হৈছে ডিমৰু গুটি, আৰৈ চাউল আৰু দুৰ্বাৰ টোপোলা; তাক তোলনি বিয়াত সন্তান স্বৰূপ ছোৱালীৰ কোলাত দিয়া যায় আৰু শান্তি বিয়াৰ অন্তত দৰা- কন্যা দুয়ো দুইৰ কোলাত দিয়া দি কৰে। '
বৰ্ণনা
নামনি অসমত কনাইক কোৱা হয়- জননী বা গাজী। কনাই (কা.কানাই)  শব্দটো কৃষ্ণৰ পৰা অহা। জননী শব্দই মাতৃক আৰু গাজীয়ে অংকুৰ বা গজালি অৰ্থ সূচায়। কনাই ছোৱালীৰ কোলাত দুটা  উৎসৱ দিয়া হয়, ক) তোলনি বিয়া আৰু খ) শান্তি বিয়া। দুয়োটা নাৰী উৎসৱত দিয়া হয় - ছোৱালীৰ প্ৰথম কন্যা কাল হোৱাত। হʼলেও তাৰ কিঞ্চিৎ পাৰ্থক্য দেখা যায়। মাক - বাপেকৰ ঘৰত থকা অবিবাহিতা কন্যাৰ পুষ্পোৎসৱেই তোলনি বা নোৱাই -তোলনি বিয়া। আনহাতে বাল্য বিবাহৰ দেউনা পাৰ হৈ মাক- বাপেকৰ ঘৰত থকা ছোৱালীৰ পুষ্পোৎসৱেই হ'ল শান্তি বিয়া। অতীত কালত আগবিয়া হোৱা ছোৱালীজনী যদি নিজৰ মাক- বাপেকৰ ঘৰত থাকোঁতে পুষ্পিতা হয়, তেনেহলে কন্যাঘৰে বাঁহ- বেতৰ জপাৰ ভিতৰত কনাই ভৰাই কেইজনীমান ছোৱালী আৰু তিৰোতাক দৰা ঘৰলৈ পঠিয়াই দি সেই সংবাদটো দিছিল। আনহাতে দৰা ঘৰত পুষ্পিতা হ'লে দৰাঘৰে কনাইৰ যোগেদি কন্যাঘৰলৈ সংবাদ প্ৰেৰণ কৰাটো উল্লেখযোগ্য। জপাৰ ভিতৰত পঠিওৱা বাবে নামনি অসমত ইয়াক জপা থোৱা বোলা হয়। সময় পৰিৱৰ্তনৰ পৰিপ্ৰেক্ষিতত বাল্য- বিবাহ নাইকিয়া হ'ল যদিও তোলনি বিয়াৰ জৰিয়তে জপাৰ ভিতৰত কনাই অনা নিয়া পদ্ধতিৰ যতি পৰা নাই। জপা এতিয়া দৰা ঘৰৰ পৰিৱৰ্তে কন্যাৰ মোমায়েক অথবা ওচৰ সম্পৰ্কীয় লোকৰ ঘৰত ৰখা হয়। কইনা ধুওৱাৰ পিছত টকা বা আঙঠি হাতত দি জয়জয়তে মাকে কনাইটো জীয়েকৰ কোঁচত দিয়ে। অনুক্ৰমে আন সম্পৰ্কীয় আইসকলে পা - পইচা দি কইনাৰ কোঁচত কনাই দিয়া নিয়ম।
নামনি অসমত কনাইত  থাকে - যজ্ঞ ডিমৰু গুটি, ডালিমৰ কলি, আৰৈ চাউল এমুঠি, দূৱৰি বন এমুঠি, ধানৰ শীহ এটা, তামোল- পাণ এযোৰ, বাৰমহীয়া বেঙেনাৰ ফুল, বগা বা ৰঙা ফুলৰ মালা এধাৰ, মুদ্ৰা (এটকা) এটা, আঙুঠি বা খাৰু এপাত আৰু পহু-শিঙৰ ডবুৱা কটাৰী এখন। এই আটাইবোৰ সম্ভাৰ অনাকটা কাপোৰ এখন বন্ধা নিয়ম।
নামনি উভয়তে কনাই, জননী বা গাজী লৈ ভালেখিনি গীত- মাতৰ সৃষ্টি হৈছে। ces />
তথ্য সংগ্ৰহ
শ্ৰেণী:অসমৰ সংস্কৃতি
পৰমানন্দ মজুমদাৰ
পৰমানন্দ মজুমদাৰ (Paramananda Majumdar; ১৯৫৮-) একাধাৰে সাহিত্যিক, সম্পাদক, অধ্যাপক। তেখেতৰ নিজা প্ৰকাশিত পুথি ১০খন। সম্পাদিত পুথিৰ সংখ্যা ৫০ ৰো অধিক। ইয়াৰে তেওঁ বিজ্ঞান চেতনা বিষয়ক সম্পাদনা গ্ৰন্থৰ উপৰি জীৱন আৰু কৃতি, সমাজ সাহিত্য আৰু সংস্কৃতিমূলক, অভিনন্দন সূচক গ্ৰন্থ সম্পাদনা কৰিছে। পৰমানন্দ মজুমদাৰে অসমৰ বহুকেইখন পুৰণি আলোচনী সম্পাদনা কৰি নতুনকৈ সংকলন কৰিছে। সেইদৰে অসমৰ বহুকেইজন বৰেণ্য ব্যক্তিৰ ৰচনাৱলীও সম্পাদনা কৰিছে। আৱাহন আলোচনীৰ ১২টা খণ্ড (প্ৰকাশক-অসম প্ৰকাশন পৰিষদ) তেওঁৰ সম্পাদনাতেই একত্ৰ সংকলনৰূপে প্ৰকাশ পাইছে। সেইদৰে ৰামধেনু আলোচনী (একত্ৰ)ৰ প্ৰথম খণ্ডৰ তেওঁ সহযোগী সম্পাদক (মুখ্য সম্পাদক নগেন শইকীয়া)। চেতনা আলোচনীখনৰো ৭টা খণ্ড তেখেতৰ সম্পাদনাতেই একত্ৰ সংকলনৰূপে প্ৰকাশ হৈছে। তেখেত প্ৰথমে ১৯৮৪ চনত জে.এন কলেজৰ প্ৰবক্তা আছিল। পৰৱৰ্তী সমময়ত ১৯৮৫ চনত প্ৰাগজ্যোতিষ কলেজত যোগদান কৰে। ২০১৮ চনত তেখেতে সেইখন কলেজৰপৰাই অৱসৰ গ্ৰহণ কৰে। ভাৰতীয় ইতিহাস কংগ্ৰেছ, উত্তৰ পূব ভাৰত ভূগোল সংস্থা,অসম বিজ্ঞান সমিতি আৰু ইলোৰা বিজ্ঞান মঞ্চৰ তেওঁ আজীৱন সদস্য। ভাৰতীয় গণনাট্য সংঘ আৰু নতুন সাহিত্য পৰিষদৰ সৈতে তেওঁ জড়িত। বিজ্ঞান সমিতিৰ আলোচনী 'বিজ্ঞান জেউতি'ৰ এটা কাৰ্যকাল আৰু ইলোৰা বিজ্ঞান মঞ্চৰ 'সমীক্ষণ'আলোচনীৰো তেওঁ এটা কাৰ্যকাল সম্পাদকৰ দায়িত্ব বহন কৰিছে। নতুন সাহিত্য পৰিষদৰ দুটাকৈ কাৰ্যকালৰ তেওঁ আছিল সম্পাদক আৰু সভাপতি।
জন্ম
তেখেতৰ জন্ম হয় ১৯৫৮ চনৰ ১ আগষ্টত তাৰিখে নলবাৰী জিলাৰ ঘগ্ৰাপাৰত। পিতৃৰ নাম মহীৰাম মজুমদাৰ আৰু মাতৃৰ নাম ৰশ্মিবালা মজুমদাৰ।
তথ্য সংগ্ৰহ
শ্ৰেণী:অসমৰ ব্যক্তি
সৌমাৰ নন্দিনী (উপন্যাস)
সৌমাৰ নন্দিনী (Soumar Nandini) জুৰি শইকীয়াই ৰচনা কৰা এখন বুৰঞ্জীমূলক অসমীয়া উপন্যাস। ২০১৫ চনত উপন্যাসখনে বনলতা প্ৰকাশনৰ বেনাৰত মুদ্ৰিত ৰূপ লাভ কৰে। ২০১৭ চনত উপন্যাসখন দ্বিতীয়বাৰৰ বাবে প্ৰকাশ পায়।
উপন্যাসখনৰ কেন্দ্ৰীয় চৰিত্ৰ হৈছে চুতীয়াসকলৰ ৰাণী সাধনী।
প্ৰথম অৱস্থাত লেখিকাই বুৰঞ্জীত পোৱা সমল আৰু ক্ষেত্ৰ অধ্যয়ণৰ শেষত 'বীৰাংগনা সাধনী আৰু সূৰ্য উঠা দেশ' নামৰ এক বুৰঞ্জীমূলক প্ৰবন্ধ সংকলন প্ৰস্তুত কৰি বনলতাৰ স্বত্বাধিকাৰৰ কাষ চাপে। কিন্তু তেওঁ ইয়াৰ পৰিৱৰ্তে এখন উপন্যাস লিখাৰ প্ৰস্তাৱ দিয়ে। এইদৰেই সৌমাৰ নন্দিনীৰ ৰচনাৰ সূত্ৰপাত ঘটে।
পটভূমি
চুতীয়া ৰজা ধীৰনাৰায়ণৰ দিনৰে পৰা সৌমাৰ নন্দিনীৰ কাহিনীভাগ আৰম্ভ হৈছে। গ্ৰন্থখনত চুতীয়াসকলৰ শাসনকালৰ এছোৱা সময়ৰ বৰ্ণনা দাঙি ধৰা হৈছে। সাধনীৰ দেশপ্ৰেম আৰু জাতিপ্ৰেমৰ ওপৰত আলোকপাত কৰাৰ লগতে সেই সময়ৰ চুতীয়া দেশ, শাসন-ব্যৱস্থা, সমাজ-ব্যৱস্থা, বিভিন্ন থলুৱা খাদ্যৰ প্ৰস্তুত প্ৰণালী, চুতীয়া ৰাজবংশৰ দ্বাৰা পালিত পূজা পদ্ধতি, ৰণ কৌশল, বিবাহ পদ্ধতি আৰু অন্যান্য লোকাচাৰৰ বিষয়েও উপন্যাসখনত সামৰি লোৱা হৈছে।
লেখিকৰ চমু পৰিচয়
সৌমাৰ নন্দিনীৰ লেখিকা জুৰি শইকীয়া এগৰাকী সাংবাদিক, শিক্ষয়িত্ৰী আৰু লেখিকা। 'সাঁ‌জবাতি' আৰু 'ৰাধিকা' তেওঁৰ দ্বাৰা ৰচিত অন্য দুখন গ্ৰন্থ।
তথ্য সংগ্ৰহ
শ্ৰেণী:অসমীয়া উপন্যাস
১২ আগষ্ট
এইদিনটোত ঘটা কেইটামান উল্লেখযোগ্য ঘটনা-
বাহ্যিক সংযোগ
শ্ৰেণী:আগষ্ট শ্ৰেণী:ইংৰাজী বৰ্ষপঞ্জীৰ দিন
কাল্কী কেকলাঁ
কাল্কী কেকলাঁ (Kalki Koechlin; জন্ম ১০ জানুৱাৰী ১৯৮৪) হৈছে এগৰাকী হিন্দী চলচ্চিত্ৰৰ অভিনেত্ৰী আৰু লেখিকা। বলিউদত অপ্ৰচলিত আৰু ব্যতিক্ৰমধৰ্মী ধাৰাৰ ছবিত অভিনয়ৰ বাবে কাল্কী পৰিচিত। তেখেতে এতিয়ালৈকে এটা ৰাষ্ট্ৰীয় চলচ্চিত্ৰ বঁটা, এটা ফিল্মফেয়াৰ, দুটা স্ক্ৰীণ বঁটা লাভ কৰিবলৈ সক্ষম হৈছে। ফৰাচী নাগৰিক হ'লেও কাল্কীয়ে জীৱনৰ অধিকাংশ সময় ভাৰততেই অতিবাহিত কৰিছে।
ভাৰতৰ পণ্ডিচেৰীত জন্মগ্ৰহণ কৰা কাল্কীৰ পিতৃ-মাতৃ হৈছে ফৰাচী মূলৰ। খুবেই কম বয়সতে কাল্কী থিয়েটাৰৰ প্ৰতি আকৰ্ষিত হয়। লণ্ডন বিশ্ববিদ্যালয়ত তেখেতে নাট্যৰ বিষয়ে অধ্যয়ন কৰে। সপ্তাহান্তিকত কাল্কীয়ে হোটেলৰ পৰিচাৰিকা হিচাপে কাম কৰিছিল। একেটা সময়তে তেখেতে স্থানীয় থিয়েটাৰ কোম্পানীৰ লগতো কাম কৰি থাকে। ভাৰতলৈ উভতি আহি কাল্কীয়ে 'দেৱ-দী' নামৰ ছবিখনৰ জৰিয়তে অভিষকে কৰে। ২০০৯ চনত মুক্তিলাভ কৰা ছবিখনৰ জৰিয়তে কাল্কীয়ে ফিল্মফেয়াৰৰ পৰা শ্ৰেষ্ঠ সহ-অভিনেত্ৰীৰ বঁটা লাভ কৰে। পৰ্যায়ক্ৰমে ২০১১ আৰু ২০১৩ চনত কাল্কীয়ে 'জিন্দেগী না মিলেগী দুবাৰা' আৰু 'য়ে জৱানী হে দিৱানী'ত অভিনয় কৰে। দুয়োখন ছবিৰ বাবে তেখেতে ফিল্মফেয়াৰৰ পৰা শ্ৰেষ্ঠ সহ-অভিনত্ৰীৰ মনোনয়ন লাভ কৰে। ২০১১ চনত কাল্কীয়ে 'ডেট গাৰ্ল ইন য়েলো বুটছ' নামৰ ছবিখনৰ বাবে চিত্ৰনাট্য ৰচনা কৰে। এইখন এখন অপৰাধমূলক থ্ৰিলাৰ ছবি আছিল, য'ত কাল্কীয়ে শীৰ্ষ চৰিত্ৰত অভিনয় কৰিছিল।
২০১৪ চনত কাল্কীতে 'মাৰ্গাৰিটা উইথ এ ষ্ট্ৰ' নামৰ এখন ছবিত অভিনয় কৰি ৰাষ্ট্ৰীয় চলচ্চিত্ৰ বঁটাৰ পৰা বিচাৰকৰ বিশেষ বঁটা অৰ্জন কৰে। ২০১০ৰ দশকত, কাল্কীয়ে ৱেব চিৰিজৰ পৃথিৱীখনত প্ৰৱেশ কৰে। ২০১৯ চনত কাল্কীক দেখা যায় প্ৰাইম ভিডিঅ'ৰ ৱেব ছিৰিজ 'মেইড ইন হেভেন' আৰু নেটফ্লিক্সৰ ৱেব চিৰিজ 'ছেক্ৰেড গেইমছ'ত।
কাল্কীয়ে মঞ্চৰ বাবে বহুকেইখন নাটক লিখিছে আৰু প্ৰযোজনা কৰিছে। একাংশ নাট্যত তেখেতে অভিনয়ো কৰিছে। ২০০৯ চনত তেখেতে 'স্কেলিটন ৱমেন' নামৰ নাটকখনৰ সহ-লেখক হিচাপে অৱতীৰ্ণ হয়। নাটকখনৰ জৰিয়তে তেখেতে 'দ্য মেট্ৰপ্লাছ প্লেইৰাইট' বঁটা লাভ কৰে। কাল্কী এগৰাকী সমাজকৰ্মীও। নাৰী শিক্ষা আৰু লিংগ সমতাৰ হকে তেখেতে সক্ৰিয়ভাৱে মাত মাতি আহিছে।
প্ৰাৰম্ভিক জীৱন
কাল্কী কেকলাঁৰ জন্ম হৈছিল ভাৰতৰ পণ্ডিচেৰীত, ১৯৮২ চনৰ ১০ জানুৱাৰীত। তেখেতৰ পিতৃ আছিল ফৰাচী মূলৰ জোৱেল কেকলাঁ আৰু মাতৃ হৈছে ফ্ৰাংকইছ আৰমাণ্ডি। তেওঁলোক সেইসময়ত ফ্ৰান্সৰ এঞ্জাৰছৰ পৰা আহি ভাৰতত আছিলহি। কাল্কী হৈছে মৰিছ কেকলাঁৰ উত্তৰপ্ৰজন্ম। মৰিছ আছিল এগৰাকী ফৰাচী স্থপতি অভিযন্তা, যিয়ে আইফেল টাৱাৰৰ আৰ্হিকাৰ আৰু নিৰ্মাণত অন্যতম ভূমিকা লৈছিল। কাল্কীৰ অভিভাৱক শ্ৰী অৰবিন্দৰ উপাসক। কাল্কীয়ে শৈশৱৰ এছোৱা দীঘলীয়া সময় অৰ'ভিলত কটাইছে। পৰিয়ালটো পাছলৈ তামিলনাডুৰ উটিত স্থায়ীভাৱে থাকিবলৈ লয়। ইয়াতে কাল্কীৰ পিতৃয়ে নিজাকৈ ব্যৱসায়ো আৰম্ভ কৰে।
উটিৰ এটা কঠোৰ পৰিৱেশত কাল্কী প্ৰতিপালিত হৈছিল। তেখেতে ইংৰাজী, তামিল আৰু ফৰাচী ভাষা শিকে আৰু কয়। পোন্ধৰ বছৰ বয়সত কাল্কীৰ পিতৃ আৰু মাতৃৰ মাজত বিবাহ বিচ্ছেদ হয়। পিতৃ বাংগালোৰলৈ যায় আৰু পুনৰ্বিবাহ কৰে। আনহাত কাল্কী মাতৃৰ লগতেই থাকে। পিতৃ-মাতৃৰ বিবাহ-বিচ্ছেদৰ পূৰ্ব, পাঁচৰ পৰা আঠবছৰলৈকে সময়ছোৱাক কাল্কীয়ে “সুখতম” বুলি স্মৰণ কৰে। কাল্কীৰ দুটি অৰ্ধ-ভ্ৰাতৃও আছে, যাক তেখেতে মাতৃ আৰু পিতৃৰ পূৰ্বৰ বিবাহসূত্ৰে লাভ কৰিছে।
উটীৰ হেবৰন বৰ্ডিং স্কুলতেই কাল্কীয়ে শিক্ষাজীৱনৰ পাতনি মেলে। শিক্ষানুষ্ঠানখনত অধ্যয়ন কৰি থকা কালতেই কাল্কীয়ে লিখা আৰু অভিনয় শিকা আৰম্ভ কৰে। তেখেত সৰু অৱস্থাত লাজকুৰীয়া আৰু শান্ত প্ৰকৃতিৰ আছিল। কাল্কীয়ে মনস্তত্ত্ব অধ্যয়ন কৰাৰ হাবিয়াস পুহি ৰাখিছিল আৰু ভৱিষ্যতে এগৰাকী ক্ৰিমিনেল ছাইক'লজিষ্ট হোৱাৰ পৰিকল্পনা কৰিছিল। ১৮ বছৰ বয়সত কাল্কীতে শিক্ষা সমাপ্ত কৰে আৰু লণ্ডনলৈ যায়। লণ্ডন বিশ্ববিদ্যালয়ৰ গল্ডস্মিথত তেখেতে নাট্য আৰু থিয়েটাৰ অধ্যয়ন কৰে। অধ্যয়নৰ কালছোৱাতেই তেখেতে দুবছৰৰ বাবে 'Theatre of Relativity' নামৰ নাট্যগোষ্ঠীটোৰ লগত কাম কৰে। তেখেতে 'The Rise of the Wild Hunt' নামৰ নাটখন লিখে। আৰু ডেভিড হেয়াৰৰ 'The Blue Room'ৰ দৰে নাটকত অভিনয় কৰে। সপ্তাহান্তিকত কাল্কীয়ে হোটেলৰ পৰিচাৰিকা হিচাপে কাম কৰিছিল।
লণ্ডনত অধ্যয়ন সমাপ্ত কৰি কাল্কী ভাৰতলৈ উভতি আহে আৰু বাংগালোৰত থকা অৰ্ধ-ভ্ৰাতৃৰ (মাতৃৰ ফালৰ) লগত থাকিবলৈ লয়। বাংগালোৰত কৰ্মসংস্থাপনৰ সন্ধান নোপোৱাত কাল্কী মুম্বাইলৈ যায় আৰু তাতেই থিয়েটাৰ পৰিচালকৰ লগত কাম কৰে। অতুল কুমাৰ আৰু অজয় কৃষ্ণন তেনে দুগৰাকীমান পৰিচালক। তেওঁলোক হৈছে মুম্বাইস্থিত থিয়েটাৰগোষ্ঠী "The Company Theatre"ৰ প্ৰতিষ্ঠাপক। তেওঁলোকে সেইসময়ত লিভাৰপুলত আয়োজিত হ'বলগীয়া 'Contacting the World'ৰ বাবে অভিনয়-শিল্পীৰ সন্ধানত আছিল।
তথ্যসূত্ৰ
শ্ৰেণী:ফ্ৰান্সৰ ব্যক্তি শ্ৰেণী:ভাৰতীয় অভিনেত্ৰী শ্ৰেণী:ৰাষ্ট্ৰীয় চলচ্চিত্ৰ বঁটা- বিশেষ জুৰী বঁটা (পূৰ্ণদৈৰ্ঘ্য ছবি) বিজয়ী শ্ৰেণী:ফিল্মফেয়াৰ বঁটা বিজয়ী শ্ৰেণী:হিন্দী চলচ্চিত্ৰৰ অভিনেত্ৰী
ডিম্ব কোষ
ডিম্ব কোষ, ব ডিম্বাণু বেছিভাগ অসমজননকোষী প্ৰাণীৰ স্ত্ৰী জনন কোষ। অসমজননকোষী প্ৰাণীয়ে এটা ডাঙৰ "স্ত্ৰী" জননকোষ আৰু এটা "সৰু" পুং জননকোষেৰে যৌন প্ৰজনন কৰে। স্ত্ৰী জননকোষ চলনশীল নহ'লে ডিম্বাণু শব্দটো ব্যৱহাৰ কৰা হয়। পুং জননকোষ চলনশীল হ'লে এনে যৌন প্ৰজননক "ওগেমাছ" বোলা হয়।
নিষেচন প্ৰক্ৰিয়াৰ দ্বাৰা ডিম্বাণু আৰু শুক্ৰাণু লগ হ'লে ভ্ৰূণ নামৰ দ্বিগুণ কোষৰ সৃষ্টি হয়। এই কোষৰ বৰ্ধন হৈ নতুন জীৱ হৈ পৰে।
ইতিহাস
অস্তন্যপায়ী প্ৰাণী ডিম্বৰ পৰা উদ্ভৱ হোৱাটো জনাজাত আছিল, কিন্তু ৱিলিয়াম হাৰ্ভিৰ (১৫৭৮-১৬৫৭) মতবাদ ex ovo omne vivum ("সকলো জীৱিত প্ৰাণী ডিম্বৰ পৰা আহে") প্ৰচলিত ধাৰণা স্বয়ংক্ৰিয় উৎপত্তি আৰু প্ৰাক্‌-উদ্ভৱবাদৰ বিপৰীত আছিল। কাৰ্ল আৰ্নেষ্ট ভন বাৰএ ১৮২৭ চনত স্তন্যপায়ী প্ৰাণীৰ ডিম্ব আৱিষ্কাৰ কৰে। ১৮৭৬ চনত অস্কাৰ হাৰ্টৱিগে তৰামাছৰ শুক্ৰাণুৱে ডিম্বাণুৰ লগত যোজন কৰা প্ৰত্যক্ষ কৰে।
প্ৰাণী
প্ৰাণীৰ ক্ষেত্ৰত ডিম্বকোষক ইংৰাজীত ova (একক ovum, লেটিন শব্দ ovum ৰ পৰা) বোলে। মেৰুদণ্ডী প্ৰাণীৰ স্ত্ৰীয়ে ডিম্বাশয় নামৰ জননাংগত ডিম্ব উৎপাদন কৰে। স্তন্যপায়ী প্ৰাণীৰ জন্মৰেপৰাই বহুসংখ্যক ডিম্ব থাকে যিবোৰ অণ্ডজননৰ জৰিয়তে পূৰঠ হয়। হোৱাইট আৰু সহকৰ্মীসকলে সকলো ডিম্ব জন্মৰ আগৰেপৰাই থাকে বোলা বিশ্বাসটো খণ্ডন কৰে। মাছাচুছেট্‌ছৰ এই দলটোৱে প্ৰমাণ কৰে যে প্ৰজননক্ষম মহিলাৰ ডিম্বাশয়ত অণ্ডক উৎপন্ন হয়। স্তন্যপায়ী স্ত্ৰীয়ে সীমিত সংখ্যক ডিম্ব লৈ জন্মগ্ৰহণ কৰে আৰু ৰজোনিবৃত্তিত এয়া শেষ হয় বুলি ১৯৫০ চনমানৰ পৰা চলি অহা বিশ্বাস এই প্ৰতিবেদনে নাকচ কৰে।
মানুহকে ধৰি স্তন্যপায়ী প্ৰাণী
সকলো স্তন্যপায়ী প্ৰাণীতে ডিম্বাণুৰ নিষেচন স্ত্ৰী দেহৰ ভিতৰত হয়।
ডিম্বাণু মানুহৰ দেহৰ ডাঙৰ কোষবোৰৰ এটা। অণুবীক্ষণ যন্ত্ৰ নোহোৱাকৈয়ে ইয়াক দেখা পোৱা যায়। মানৱ ডিম্বৰ ব্যাস প্ৰায় ০.১ মিমি (০.০০৩৯ ইঞ্চি)।
ওপ্লাজম
ওপ্লাজম (Ooplasm বা oöplasm) ডিম্বৰ পীতক কোষ য'ত কোষকেন্দ্ৰ আৰু অতিকেন্দ্ৰ থাকে।
ওপ্লাজমত সাধাৰণ কোষৰ দৰে কোষপ্ৰৰস থকাৰ লগতে ফেটী এচিড আৰু এল্‌বুমিনৰ দৰে পদাৰ্থৰে গঠিত স্প'ঞ্জিয়'প্লাজম বা গাঁথনিক পীত আৰু হায়াল'প্লাজম বা পুষ্টি পীত থাকে।
স্তন্যপায়ীৰ ডিম্বত ভ্ৰূণৰ প্ৰাৰম্ভিক বিকাশৰ বাবে সামান্য পৰিমাণৰ পুষ্টি পীত থাকে। ইয়াৰ বিপৰীতে চৰাইৰ ডিম্বত উমনিৰ গোতেই সময়ছোৱাত পোৱালিটোক পুষ্টি যোগাবৰ বাবে যথেষ্ট পীত থাকে।
ডিম্বজ প্ৰাণীত ডিম্বাণু
ডিম্বজ প্ৰাণীবোৰত (সকলো চৰাই, বেছিভাগ মাছ, উভচৰ আৰু সৰীসৃপ) ডিম্বাণুৰ সুৰক্ষা আৱৰণ গঢ় লয় আৰু ই ডিম্বনলীয়েদি শৰীৰৰ বাহিৰলৈ ওলাই আহে। পুৰুষ শুক্ৰাণুৱে এই ডিম্ব কোষক স্ত্ৰী শৰীৰৰ ভিতৰত (চৰাইৰ ক্ষেত্ৰত) বা বাহিৰত (বহু মাছত) নিষেচন কৰে। নিষেচনৰ পাছত ডিম্বত থকা পুষ্টি দ্ৰব্যৰ সহায়ত ভ্ৰূণৰ বিকাশ হয়। তাৰ পাছত ই মাকৰ শৰীৰৰ বাহিৰত কণীৰ পৰা ওলাই আহে।
ডিম্ব কোষৰ কেৱল কোষপ্ৰৰস আৰু মাইট'কণ্ড্ৰিয়াৰ সহায়তহে ই মাইট'ছিছৰ জৰিয়তে বিভাজন কৰিব পাৰে আৰু শেষত নিষেচনৰ পাছত ব্লাষ্ট'চীষ্টলৈ ৰূপান্তৰ হয়। <!--
Ovoviviparity
There is an intermediate form, the ovoviviparous animals: the embryo develops within and is nourished by an egg as in the oviparous case, but then it hatches inside the mother's body shortly before birth, or just after the egg leaves the mother's body. Some fish, reptiles and many invertebrates use this technique.
Plants
Nearly all land plants have alternating diploid and haploid generations. Gametes are produced by the gametophyte, which is the haploid generation. The female gametophyte produces structures called archegonia, and the egg cells form within them via mitosis. The typical bryophyte archegonium consists of a long neck with a wider base containing the egg cell. Upon maturation, the neck opens to allow sperm cells to swim into the archegonium and fertilize the egg. The resulting zygote then gives rise to an embryo, which will grow into a new diploid individual (sporophyte). In seed plants, a structure called ovule, which contains the female gametophyte. The gametophyte produces an egg cell. After fertilization, the ovule develops into a seed containing the embryo.
In flowering plants, the female gametophyte (sometimes referred to as the embryo sac) has been reduced to just eight cells inside the ovule. The gametophyte cell closest to the micropyle opening of the ovule develops into the egg cell. Upon pollination, a pollen tube delivers sperm into the gametophyte and one sperm nucleus fuses with the egg nucleus. The resulting zygote develops into an embryo inside the ovule. The ovule, in turn, develops into a seed and in many cases, the plant ovary develops into a fruit to facilitate the dispersal of the seeds. Upon germination, the embryo grows into a seedling.
In the moss Physcomitrella patens, the Polycomb protein FIE is expressed in the unfertilised egg cell (Figure, right) as the blue colour after GUS staining reveals. Soon after fertilisation the FIE gene is inactivated (the blue colour is no longer visible, left) in the young embryo.
Other organisms
In algae, the egg cell is often called oosphere. Drosophila oocytes develop in individual egg chambers that are supported by nurse cells and surrounded by somatic follicle cells. The nurse cells are large polyploid cells that synthesize and transfer RNA, proteins, and organelles to the oocytes. This transfer is followed by the programmed cell death (apoptosis) of the nurse cells. During oogenesis, 15 nurse cells die for every oocyte that is produced. In addition to this developmentally regulated cell death, egg cells may also undergo apoptosis in response to starvation and other insults. -->
বাহ্যিক সংযোগ
শ্ৰেণী:কোষ শ্ৰেণী:প্ৰজনন শ্ৰেণী:অন্তঃস্ৰাৱী বিজ্ঞান
মলীকা পোখৰাজ
মলীকা পোখৰাজ – ১৯১২ - ২০০৪) পাকিস্তানৰ এগৰাকী গজল আৰু লোকগীতৰ কণ্ঠশিল্পী আছিল। তেওঁ সচৰাচৰ 'মলীকা', যাৰ অৰ্থ ৰাণী, নামেৰে পৰিচিত আছিল। তেখেত হাফিজ জলন্ধৰীৰ নাজম গীত, অভি ত' মেঁ জৱান হুঁ (মই এতিয়াও তৰুণ)-ত কন্ঠদান কৰাৰ বাবে অত্যন্ত জনপ্ৰিয়তা লাভ কৰিছিল, যিটো কেৱল পাকিস্তানতে নহয় ভাৰততো জনপ্ৰিয় হৈছিল। তেওঁৰ আন জনপ্ৰিয় গীতৰ মাজত ল' ফিৰ বচন্ত আই, কুলি কুতুবৰ পিয়া বাচ পিয়ালা পিয়া জায়ে না, আৰু ফয়েজ আহমেদ ফয়েজৰ মেৰে কাতিল মেৰে দিলদাৰ মেৰে পাচ ৰহো আদি উল্লেখযোগ্য।
প্ৰাথমিক জীৱন
মলীকা পোখৰাজ 'হামিৰপুৰ সিদ্ধাৰত' পেচাদাৰ কণ্ঠশিল্পীসকলৰ এখন কণ্ঠশিল্পী পৰিয়ালত জন্ম গ্ৰহণ কৰিছিল। আখনূৰ অঞ্চলত আধ্যাত্মবাদী দেউতা ৰতি ৰাম 'মাজজুব' জন্মৰ সময়ত তেওঁক "মলীকা" নাম দিছিল আৰু তেওঁৰ মাহীৰ দ্বাৰা তেওঁৰ নাম ৰখা হৈছে 'পোখৰাজ' (হালধীয়া নীলা) যিয়ে নিজে এগৰাকী পেচাদাৰ কণ্ঠশিল্পী-নৃত্যশিল্পী আছিল।
মলীকা পোখৰাজ কিংবদন্তি কণ্ঠশিল্পী ওস্তাদ বাদে গোলাম আলী খানৰ পিতৃ ওস্তাদ আলী বক্স কাছুৰিৰ পৰা ঐতিহ্যবাহী সংগীত প্ৰশিক্ষণ গ্ৰহণ কৰিছিল।
পাৰ্ফমিং পেচা
ন বছৰ বয়সত, তেখেত জম্মুলৈ হৈছিল আৰু মহাৰজা হৰি সিংহৰ ৰাজ্যাভিষেক অনুষ্ঠানত গীত পৰিৱেশন কৰিছিল, যিয়ে তেওঁৰ কণ্ঠত ইমানেই মুগ্ধ হৈছিল যে তেখেত তেওঁক তাৰ দৰবাৰত ৰাজ গায়ক হিচাপে নিয়োগ কৰিছিল। তেখেত তাতে আৰু ন বছৰ গায়ক হিচাপে আছিল।
তেখেত ১৯৪০-ৰ দশকত ভাৰতৰ খ্যাতিমান পেচাদাৰ কণ্ঠশিল্পীৰ মাজত আছিল আৰু ১৯৪৭ চনত ভাৰত বিভাজনৰ পিছত পাকিস্তানৰ লাহোৰলৈ গুচি যায়। যত তেখেত লাহোৰৰ সুৰকাৰ কালে খানৰ লগত তেওঁ ৰেডিঅ' পাকিস্তানৰ ৰেডিঅ' পৰিৱেশনৰ দ্বাৰা আৰু অধিক জনপ্ৰিয় হৈ উঠিছিল। তেওঁৰ কণ্ঠস্বৰ 'পাহাৰীয়া লোকসংগীত' (পাহাৰী গীত)ৰ বাবে আটাইতকৈ উপযুক্ত আছিল।
১৯৮০ চনত, তেখেত পাকিস্তানৰ ৰাষ্ট্ৰপতিৰ পৰা 'প্ৰাউড অফ পাৰফৰ্মেঞ্চ বঁটা' লাভ কৰিছিল। ১৯৭৭ চনত, যেতিয়া অল ইণ্ডিয়া ৰেডিঅৰ (তেখেত ১৯৪৭-ৰ দেশ বিভাজনৰ আগলৈকে গাইছিল) সুবৰ্ণ জয়ন্তী উদযাপন কৰিছিল, তেতিয়া তেওঁক ভাৰতত আমন্ত্ৰণ জনোৱা হৈছিল আৰু 'কিংবদন্তিৰ কণ্ঠস্বৰ' বঁটাৰে ভূষিত কৰা হৈছিল। মলীকা পোখৰাজ “ছং ছুং ট্ৰু ” উপন্যাসতো তেওঁৰ স্মৃতি ৰিক’ৰ্ড কৰিছিল।
মৃত্যু
মলীকা পোখৰাজ ২০০৪ চনৰ ৪ ফেব্ৰুৱাৰী তাৰিখত পাকিস্তানৰ লাহোৰত মৃত্যুৱৰণ কৰে। তেওঁৰ শৱ সৎকাৰ যাত্ৰা পশ্চিম কনাল পাৰত তেওঁৰ বাসভৱনৰ পৰা আৰম্ভ হৈছিল আৰু তেওঁৰ ডাঙৰ পুতেক এই অনুষ্ঠানটো ঘৰতেই অনুষ্ঠিত কৰিছিল। তেওঁক লাহোৰৰ শাহ জামাল কবৰস্থানত দাফন কৰোঁৱা হৈছিল।
ব্যক্তিগত জীৱন
মলীকা পোখৰাজৰ পঞ্জাবৰ এগৰাকী কনিষ্ঠ চৰকাৰী অধিকাৰক ছাব্বিৰ হুচেইনৰ লগত বিবাহ হৈছিল আৰু তেওঁলকৰ পাকিস্তানৰ কণ্ঠশিল্পী তহিৰা চৈয়দ সহ ছগৰাকী সন্তান আছে।
তথ্যউৎস
শ্ৰেণী:পাকিস্তানৰ ব্যক্তি শ্ৰেণী:মৃত ব্যক্তি শ্ৰেণী:কণ্ঠশিল্পী
পশ্চিম ইম্ফাল জিলা
পশ্চিম ইম্ফাল জিলা (Imphal West district, Pron:/ˈɪmfəl or ɪmˈfɑːl/) উত্তৰ-পূব ভাৰতৰ মণিপুৰ ৰাজ্যৰ এখন জিলা৷ ২০১১ চনৰ লোকপিয়ল অনুসৰি এই জিলাৰ জনসংখ্যা মণিপুৰৰ জিলাসমূহৰ ভিতৰত সৰ্বোচ্চ৷
জনসংখ্যা
২০১১ চনৰ লোকপিয়ল অনুসৰি পশ্চিম ইম্ফল জিলাৰ মুঠ জনসংখ্যা ৫১৪,৬৮৩ গৰাকী৷ গতিকে জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত এই জিলাৰ স্থান ৫৪৫৷ জিলাখনত জনবসতিৰ ঘনত্ব প্ৰতি বৰ্গ কিলোমিটাৰত ৯৯২ জন৷ ২০০১-২০১১ দশকত এই জিলাৰ জনসংখ্যা বৃদ্ধিৰ হাৰ আছিল ১৫.৮২% ৷ পশ্চিম ইম্ফল জিলাত প্ৰতি ১০০০ জন পুৰুষৰ বিপৰীতে মহিলাৰ সংখ্যা ১০২৯ গৰাকী৷ জিলাখনৰ সাক্ষৰতাৰ হাৰ ৮৬.৭%৷
বাহ্যিক সংযোগ
শ্ৰেণী:মণিপুৰৰ জিলা
গান্ধী স্মৃতি
গান্ধী স্মৃতি, যি পূৰ্বতে 'বিৰলা হাউচ' বা 'বিৰলা ভৱন' বুলি জনাজাত, ভাৰতৰ নতুন দিল্লীৰ টিচ জানুৱাৰী ৰোড (পূৰ্বৰ আলবুকুৰ্ক ৰোড)-ত অৱস্থিত মহাত্মা গান্ধীৰ বাবে উৎসৰ্গিত এক যাদুঘৰ। ই সেই স্থান য'ত মহাত্মা গান্ধীয়ে জীৱনৰ অন্তিম ১৪৪ দিন অতিক্ৰম কৰিছিল আৰু ১৯৪৮ চনৰ ৩০ জানুৱাৰীত মৃত্যু হৈছিল। ই মূলত বিৰলা পৰিয়াল, ভাৰতীয় ব্যৱসায়িক ব্যৱসায়ীসকলৰ ঘৰ আছিল। ই এতিয়া ইটাৰলেন গান্ধী মাল্টিমিডিয়া মিউজিয়াম, যিটো ২০০৫ চনত স্থাপন কৰা হৈছিল।
সোমবাৰ আৰু ৰাষ্ট্ৰীয় ছুটিৰ বাহিৰে প্ৰতিদিনে যাদুঘৰটো খোলা থাকে। সকলোৰে বাবে প্ৰৱেশ বিনামূলীয়া।
ইতিহাস
১৯২৮ চনত, ১২টা শোৱা কোঠা থকা এই ঘৰটো ঘনশ্যামদাস বিৰলাৰ দ্বাৰা নিৰ্মাণ কৰা হৈছিল। বল্লভভাই পেটেল আৰু মহাত্মা গান্ধী প্ৰায়ে এই ঘৰৰ অতিথি আছিল। মহাত্মা গান্ধীয়ে শেষবাৰ ১৯৪৭ চনৰ ৯ ছেপ্টেম্বৰৰ পৰা ১৯৪৮ চনৰ ৩০ জানুৱাৰীলৈ এই ঘৰত বাস কৰিছিল। অন্তিম তাৰিখে গান্ধীক হত্যা কৰা হৈছিল। ঘনশ্যামদাস বিৰলাক জৱাহৰলাল নেহৰুৱে বিৰলা গৃহৰ এটা অংশ গান্ধী স্মৃতি হিচাপে গঢ়ি তোলাৰ বাবে প্ৰস্তাৱ দিছিল। ঘনশ্যামদাসৰ গান্ধীৰ স্মৃতিত এই ঘৰটো এৰি যাবলৈ ইচ্ছুক নাছিল।
১৯৭১ চনত, ভাৰত চৰকাৰে দীৰ্ঘম্যাদী বুজাবুজিৰ পিছত, কৃষ্ণ কুমাৰ বিৰলাৰ পৰা ঘৰটো ক্ৰয় কৰে। কিছুমান প্ৰতিবেদনৰ পৰা জনা যায় যে, কৃষ্ণ কুমাৰে ঘৰৰ দামৰ সৈতে ফলৰ গছসমূহৰো দাম লৈছিল। কৃষ্ণ কুমাৰে ঘৰটো ৪.৫ মিলিয়ন টকাত বিক্ৰী কৰে আৰু বিনিময়ত উপনগৰত সাত একৰ ভূমি পাইছিল। ১৯৭৩ চনৰ ১৫ আগষ্টত এই ঘৰটো জনসাধাৰণৰ বাবে খোলা হয় আৰু তাৰ নাম 'গান্ধী স্মৃতি' কৰা হয়। যাদুঘৰটো গান্ধীৰ জীৱন আৰু মৃত্যুৰ সৈতে সম্পৰ্কিত বহুতো সামগ্ৰী আছে। দৰ্শনাৰ্থীসকলে গান্ধীৰ বাসগৃহৰ ভৱন আৰু ওচৰৰ অঞ্চল আৰু তেওঁক হত্যা কৰা স্থানলৈ যাব পাৰে। প্ৰাৰ্থনা কৰোঁতে গান্ধীক গুলি কৰা হৈছিল। সেই স্থানত এখন শ্বহীদ বেদী স্থাপন কৰা হৈছে।
বাহ্যিক সংযোগ
শ্ৰেণী:সংগ্ৰহালয় শ্ৰেণী:মহাত্মা গান্ধী
শ্ৰীধৰ কন্দলি
শ্ৰীধৰ কন্দলি (Shridhor kandali) এগৰাকী প্ৰসিদ্ধ গ্ৰন্থকাৰ।
ৰচনাৰাজি
শ্ৰীধৰ কন্দলিৰ দুখন গ্ৰন্থ হৈছে 'কাণখোৱা' আৰু 'ঘুনুচা-কীৰ্তন'।
নিচুকণি গীতৰ আৰ্হিত বিষ্ণুৰ অৱতাৰৰ লীলা-মাহাত্ম্য সৰল প্ৰাঞ্জল আৰু অভিনৱ ৰূপত কবিয়ে 'কাণখোৱা'ত প্ৰকাশ কৰিছে। শিশুকৃষ্ণক কাণখোৱা আহিব বুলি মাক যশোদাই ভয় খোৱাই শুৱাবলৈ চেষ্টা কৰোঁতে শিশুৰূপী পৰমেশ্বৰ কৃষ্ণই বিভিন্ন অৱতাৰৰ কথা সুঁৱৰি ক'তো কাণখোৱাক লগ পোৱাৰ কথা মনত পেলাব নোৱাৰি কৃত্ৰিম ভয়ত মাকক সাৱটি ধৰিছে। কৃষ্ণৰ ঈশ্বৰত্ব আৰু শিশুত্ব - এই দুটা দিশ পুথিখনত ফুটাই তুলিছে। মাকৰ বুকুত সোমাই ভয়াৰ্ত শিশুৰ দৰে কৃষ্ণই কাণখোৱাৰ নাম শুনি টেপা মাৰিছে আৰু বিভিন্ন অৱতাৰত বধ কৰা অসুৰ-ৰাক্ষসবোৰৰ নাম সুঁৱৰি কাণখোৱাৰ বীৰ উৱাদিহ উলিয়াব নোৱাৰি বিহ্বল হৈ পৰিছে।
আনহাতে,কৃষ্ণৰ ইন্দ্ৰদ্যুম্নৰ পত্নী গুণ্ডিচাৰ(ঘুনুচা)ঘৰলৈ যাত্ৰা আৰু সেই কথাত ৰুক্মিণীৰ ঈৰ্ষা আৰু কৃষ্ণৰ ওপৰত খং আৰু অভিমান - এইবোৰ কথাই আমোদজনকভাৱে 'ঘুনুচা-কীৰ্তন'ত উল্লেখ আছে। 'ঘুনুচা-কীৰ্তন'ৰ কাহিনী জগন্নাথৰ ৰথযাত্ৰা উৎসৱৰ ভিত্তিত 'স্কন্দপুৰাণ'ৰ উৎকলখণ্ডৰ কাহিনীৰ আলম লৈ ৰচনা কৰিছে। দুয়োখন কাব্যৰ মাজেদি শ্ৰীধৰ কন্দলিৰ ৰসিকতাৰ পৰিচয় পোৱা যায়।
ফাগুন হাৱাই
ফাগুন হাৱাই (Fagun Haway/In Spring breeze) ২০১৯ চনত মুক্তিপ্ৰাপ্ত, তৌকীৰ আহমেদ পৰিচালিত এখন ইতিহাসধৰ্মী বাংলাদেশী চলচ্চিত্ৰ। ছবিখন টিটো ৰহমানে ৰচনা কৰা বঙালী ভাষা আন্দোলনৰ পটভূমিত লিখা বৌ কথা কও নামৰ উপন্যাসৰ আধাৰত নিৰ্মিত। ইম্প্ৰেছ টেলিফিল্ম লিমিটেডৰ বেনাৰত ছবিখন প্ৰযোজনা কৰিছে ফৰিদুৰ ৰেজা সাগৰে আৰু পৰিবেশনা কৰিছে অভি কথাচিত্ৰই। শ্ৰেষ্ঠাংশত আছে যশপাল শৰ্মা, নুচৰাত ইমৰোজ তিছা, ছিয়াম আহমেদ, আবুল হায়াত, ছাহিদুল আলম সাচ্চু আৰু ফজলুৰ ৰহমান বাবু। এইখন তৌকিৰ আহমেদ পৰিচালিত ষষ্ঠখন ছবি, যি ২০১৯-ৰ ফেব্ৰুৱাৰীত দেশখনৰ একেলগে ৫২টা চিত্ৰগৃহত মুক্তি পাইছিল।
বাংলাদেশ ফেডাৰেচন অফ ফিল্ম চ'চাইটিজে (BFFS) ৯২ তম একাডেমী বঁটাৰ শ্ৰেষ্ঠ আন্তঃৰাষ্ট্ৰীয় কাহিনী চলচ্চিত্ৰ শিতানৰ বাবে এই ছবিখন মনোনীত কৰে। ফৰিদুৰ ৰেজা সাগৰৰ ফাগুন হাৱাই আৰু ষ্টাৰ চিনেপ্লেক্সৰ ন ডৰাই শীৰ্ষক ছবি দুখনে যুটীয়াভাৱে ২০১৯ ৰ শ্ৰেষ্ঠ চলচ্চিত্ৰৰ বাংলাদেশ ৰাষ্ট্ৰীয় চলচ্চিত্ৰ বঁটা লাভ কৰে।
কাহিনীৰ সাৰাংশ
খুলনাৰ এখন থানালৈ বদলি হৈ আহে জামছেদ নামৰ পশ্চিম পাকিস্তানৰ এজন বদমেজাজী পুলিছ বিষয়া। তেওঁ বঙালী কোৱাটো একেবাৰে সহ্য নকৰে। আনকি চৰাই এটাই বঙালীভাষাত ‘বৌ কথা কও’ বুলি চিঞৰি থকাটোও তেওঁ সহ্য কৰিব গুলিয়াই দিয়ে। থানাত যোগদান কৰিয়ে তেওঁ বঙালীভাষী সকলো পুলিছকে উৰ্দু শিকোৱাৰ ব্যৱস্থা কৰে। ইফালে ঢাকা বিশ্ববিদ্যালয়ৰ ছাত্ৰ নাচিৰ, ঢাকা চিকিৎসা মহাবিদ্যালয়ৰ ছা্ত্ৰী দীপ্তি আদি এটা যুৱক-যুৱতীৰ দলে এখন বঙালী নাটক মঞ্চস্থ কৰাৰ বাবে প্ৰস্তুতি চলায়। জামছেদে কোনোপধ্যে বঙালী নাটক মঞ্চস্থ কৰাৰ কথা সমৰ্থন কৰিব নোৱাৰে যদিও দলটোক নিয়ন্ত্ৰণো কৰিব নোৱাৰে। যুৱক-যুৱতীৰ দলটোৱে নিজৰ কণ্ঠস্বৰ উত্থাপন কৰে আৰু নিজৰ ভাষিক অধিকাৰ ৰক্ষাৰ বাবে থিয় হয়।
তথ্য উৎস
শ্ৰেণী:বাংলাদেশৰ চলচ্চিত্ৰ শ্ৰেণী:বঙালী চলচ্চিত্ৰ
আঁঠু
আঁঠু (Knee) নামৰ এই গাঁঠি,জোৰা বা সন্ধি আমাৰ উৰু আৰু ভৰিৰ মাজভাগত থকা এটা অতি আৱশ্যকীয় গাঁঠি৷ ইয়াত উৰুৰ ডাঙৰ হাড় ফিমাৰ আৰু ভৰিৰ ফালৰ দীঘল আৰু সবল হাড় টিবিয়া  আহি লগ লাগিছে৷ তদুপৰি আঁঠুৰ ঘিলা  নামৰ এটা সৰু আৰু প্ৰায় ঘূৰণীয়া হাড়ো এই গাঁঠিটোৰ সন্মুখ ভাগত থাকে৷ এই তিনিডাল হাড় লগ লাগি আঁঠুটো গঠিত৷ হাড়কেইডালক সোঁৱে-বাঁৱে,আগে-পিছে কেইবাটাও শক্তিশালী লিগামেণ্টে ইটোৰ লগত সিটোক বান্ধি ৰাখিছে৷ তদুপৰি দুডাল অতি শক্তিশালী লিগামেণ্ট গাঁঠিৰ ভিতৰত থাকিও হাড় দুডালক সংযোগ কৰি ৰাখে৷ এই দুডালক ক্ৰুছিয়েট লিগামেণ্ট বোলা হয়৷ ইয়াৰ উপৰি টান ক'লা কোষেৰে গঠিত এখন আৱৰণে  গাঁঠিৰ ভিতৰখন আৱৰি ৰাখে৷ ফিমাৰ আৰু টিবিয়া নামৰ হাড় দুডালৰ গাঁঠিত লগ লগা মূৰ দুটা মিহি আৰু কিছু টান কাৰ্টিলেজেৰে আৱৰি থাকে৷ এই কাৰ্টিলেজক মিনিস্কাছ  বোলা হয়৷ আনহাতে গাঁঠিৰ ভিতৰখন মিহি কৰি ৰাখিবলৈ কেপছুল নামৰ আৱৰণৰ ভিতৰফালে আন এখন মিহি কলাৰে গঠিত Synvial Membrane নামৰ পাতল আৱৰণ থাকে৷ ইয়াৰ ভিতৰত থকা কিছু পিছলীয়া তৰল পদাৰ্থই গাঁঠিৰ ভিতৰখনত হাড়ৰ মূৰকেইটা সূচলভাৱে লৰচৰ কৰাত সহায় কৰে৷ আঁঠুৰ হাড়বোৰৰ দুয়োকাষে ডাঙৰ মাংসপেশী নাই যদিও উৰু আৰু আঁঠুৰ তলফালে থকা মাংসপেশীবোৰে আঁঠুটোক স্থিৰেৰে ৰখা আৰু লৰচৰ কৰাত সহায় কৰে৷ আঁঠু দুটাত হাড় দুডাল কেৱল আগলৈ আৰু পিছলৈহে ভাঁজ লাগে৷ ইয়াত কাষলৈ ভাঁজ কৰাৰ কোনো সুবিধা নাই৷ গাঁঠিৰ চাৰিওফালে থকা মাংসপেশীকেইটা সবল হৈ থাকিলেহে আঁঠুটো লৰচৰ কৰিব পাৰি৷ আঁঠুৰ ভিতৰত থকা কাৰ্টিলেজ বা মিনিস্কাছ কেইটাই দুডাল সবল হাড়ৰ মাজত কুছনৰ দৰে কাম কৰে আৰু হাড় দুডাল ইটোৰ লগত সিটো ঘঁহনি খোৱাৰপৰা ৰক্ষা কৰে৷ <ref name="গ্ৰন্থ ১"
অস্তিঅ'-আৰথ্ৰাইটিছ বা অস্থি বাত
গাঁঠিৰ ভিতৰত যেতিয়া সংক্ৰমণ হয় তাকেই আৰথ্ৰাইটিছ বোলা হয়৷ অস্তিঅ'-আৰথ্ৰাইটিছত কোনো ধৰণৰ সংক্ৰমণ নহয়৷ ই এবিধ অৱক্ষয়ী (Degenerative Disease) ৰোগ৷ সাধাৰণতে বয়সৰ লগে লগে গাঁঠিৰ ওপৰত হাড়ৰ মূৰৰ ফালে থকা কাৰ্টিলেজ লাহে লাহে ক্ষয় যায়৷ গাঁঠিৰ ভিতৰত থকা তৰল পদাৰ্থখিনি লাহে লাহে হ্ৰাস পাই শেষত নোহোৱা হয়৷ ইয়াৰ ফলত হাড়ৰ মূৰকেইটা ওচৰ চাপি আহে আৰু ঘঁহনি খাবলৈ ধৰে৷ পাছত হাড়ৰ মূৰকেইটাও কিছু ক্ষয় যায়৷ লাহে লাহে [[হাড়ৰ কাষৰপৰা কিছুমান ফেৰেঙণিৰ দৰে ওলাই আহে৷ বেছিদিন এনেকৈ থাকিলে আৰু খোজ কঢ়াৰ সময়ত পৰা হেঁচাৰ ফলত হাড়বোৰে বিকৃত ৰূপ ধৰে৷ এই সময়ত আঁঠুটো দেখিবলৈ বহল আৰু বেঁকা হ'ব পাৰে৷ প্ৰায়ে আঘাতপ্ৰাপ্ত আঁঠুত অস্তিঅ'-আৰথ্ৰাইটিছ ৰোগ বেছিকৈ হয়৷ সেয়েহে ফুটবল খেলুৱৈসকলে কম বয়সতে এই ৰোগত আক্ৰান্ত হোৱা দেখা যায়৷ আঘাতপ্ৰাপ্ত আঁঠুৰ কাৰ্টিলেজত তেজৰ চলাচল কম হোৱা বাবে সাধাৰণতে শৰীৰে এইবোৰ ভালদৰে মেৰামতি কৰিব নোৱাৰে৷ ফলত অতি সোনকালে এই কাৰ্টিলেজবোৰ ক্ষয়প্ৰাপ্ত হয় আৰু হাড়ৰ মূৰবোৰ ইটোৱে সিটিৰ লগত ঘঁহনি খাবলৈ ধৰে৷ পাছত ইয়ে পূৰ্ণাংগ অস্থিবাতৰ ৰূপ লয়৷
ৰিউমেটইড আৰথ্ৰাইটিছ বা গ্ৰন্থি বাত
ই এবিধ লাহে লাহে হোৱা গাঁঠিৰ ৰোগ৷ এই ৰোগে প্ৰথমে হাতৰ সৰু সৰু গাঁঠিবোৰ আক্ৰান্ত কৰে৷ হাতৰ আঙুলিৰ গাঁঠিবোৰ ফুলি গৈ হাতখন দেখিবলৈ বিকৃত ৰূপ ধৰে৷ পাছত এই ৰোগে আঠু,কান্ধ,খাৰগাঁঠি আদি ডাঙৰ ডাঙৰ গাঁঠিবোৰ আক্ৰান্ত কৰে৷ প্ৰথমে এই ৰোগে আঁঠুৰ কেপছুলৰ ভিতৰফালে থকা ছাইন'ভিয়েল মেমব্ৰেন নামৰ ঢাকনিখন আক্ৰান্ত কৰে আৰু লাহে লাহে হাড়ত ধৰেগৈ৷ এই ৰোগত হাড়বোৰ ক্ষয় যায় আৰু হাড়ৰ মাজৰপৰা কেলছিয়াম আদি ওলাই গৈ হাড়বোৰ লেহুকা হৈ পৰে৷ আঁঠুৰ ভিতৰত পানী জমা হৈ আঁঠুটো ফুলি উঠে৷
বীজাণুজাত আৰথ্ৰাইটিছ
কেতিয়াবা বীজাণুৰে সংক্ৰমিত হৈ আঁঠু ফুলি উঠে৷ বীজাণুৰ সংক্ৰমণ বাহিৰৰ ঘাঁ আদিৰপৰা বা কেতিয়াবা ভিতৰৰ কোনো অংগৰপৰাও হ'ব পাৰে৷ এনে ধৰণে সংক্ৰমিত হ'লে আঁঠুৰ ভিতৰত প্ৰথমে পানী জমা হৈ ফুলি উঠে আৰু পাছত পূঁজ জমা হয়৷ সোনকালে চিকিৎসা কৰি পূঁজ উলিয়াই দিলে হাড়ৰ কোনো পৰিবৰ্তন নহয়; কিন্তু তেনে নকৰিলে পাছত হাড়তো সংক্ৰমণ হৈ হাড় নষ্ট কৰি পেলাব পাৰে৷
ৰোগৰ লক্ষণ
অস্থিবাত সাধাৰণতে বয়সীয়া লোকৰহে হয় যদিও আঘাতজনিত কাৰণত কম বয়সীয়া লোকেও এই ৰোগত ভুগিব পাৰে৷ কম বয়সীয়া লোকৰ ক্ষেত্ৰত পুৰুষৰ সংখ্যা বেছি হোৱাৰ বিপৰীতে,বয়সীয়া লোকৰ মাজত মহিলাৰ সংখ্যা বেছি হয়৷ প্ৰথম অৱস্থাত খোজ কঢ়াৰ সময়ত আঁঠুত বিষ অনুভৱ কৰে আৰু লাহে লাহে এই বিষ অনবৰতে হ'বলৈ ধৰে৷ লগতে আঁঠুটো একেবাৰে জঠৰ হৈ যোৱাও দেখা যায়৷ আঁঠু লৰচৰ কৰোঁতে বহুতৰ কেৰ কেৰ শব্দ হোৱাও শুনা যায়৷ গ্ৰন্থিবাত যিকোনো বয়সতে আৰম্ভ হয় যদিও বয়স বাঢ়ি যোৱাৰ লগে লগে আঁঠুৰ বিষ বেছিকৈ হোৱা দেখা যায়৷ এনে ৰোগীৰ হাতৰ আঙুলিৰ গাঁঠিবোৰ সাধাৰণতে উখহি বিকৃত ৰূপ ধাৰণ কৰা দেখা যায়৷
বীজাণুজাত আৰথ্ৰাইটিছ ৰোগ হঠাতে আৰম্ভ হয়৷ আঁঠুটো উখহি উঠে,ৰঙা পৰে আৰু ইয়াৰ লগতে অসহ্য বিষ হয়৷ অতিমাত্ৰা জ্বৰ উঠাটো এনে ৰোগৰ লক্ষণ৷ আঁঠুত আঘাত পোৱাৰ পাছত যদি হাড়ত কোনো ধৰণৰ আঘাতৰ চিন নাথাকে,অথচ আঁঠুৰ বিষ লাহে লাহে হৈ থাকে,তেতিয়াহ'লে ই আঁঠুৰ ভিতৰত লিগামেণ্ট বা মিনিস্কাছ ছিঙি থকাৰ বাবে হ'ব পাৰে৷
ৰোগ নিৰ্ণয়ৰ উপায়
আঁঠুৰ বিষ আৰু আঁঠু ফুলি থকা দেখিলে চিকিৎসকে তলত উল্লেখ কৰা ৰোগ নিৰ্ণয়ৰ উপায়বোৰ প্ৰয়োগ কৰে -
চিকিৎসা পদ্ধতি
বিষৰ ধৰণ আৰু ৰোগৰ অৱস্থা অনুযায়ী চিকিৎসকে চিকিৎসা পদ্ধতি প্ৰয়োগ কৰে৷
বাহ্যিক সংযোগ
শ্ৰেণী:শৰীৰস্থান
নয়নজ্যোতি শইকীয়া
নয়নজ্যোতি শইকীয়া (Nayanjyoti Saikia, জন্ম ১১ মাৰ্চ ১৯৯৬) এগৰাকী ভাৰতীয় চেফ তথা মাষ্টাৰচেফ ইণ্ডিয়াৰ সপ্তম সংস্কৰণৰ বিজয়ী প্ৰতিযোগী।
প্ৰাৰম্ভিক জীৱন আৰু শিক্ষা
১৯৯৬ চনৰ ১১ মাৰ্চত অসমৰ তিনিচুকীয়া জিলাত নয়নজ্যোতিৰ জন্ম হৈছিল। তেওঁ তিনিচুকীয়াৰ সৌমাৰজ্যোতি বিদ্যালয়ত স্কুলীয়া শিক্ষা আৰু তাৰপাছত ডিব্ৰুগড়ৰ জ্ঞান বিজ্ঞান একাডেমীৰ পৰা উচ্চতৰ মাধ্যমিক পৰীক্ষাত উত্তীৰ্ণ হৈছিল।
উচ্চতৰ মাধ্যমিকত উত্তীৰ্ণ হোৱাৰ পাছত তেওঁ গিৰিজানন্দ চৌধুৰী ব্যৱস্থাপনা আৰু প্ৰযুক্তি প্ৰতিষ্ঠান, গুৱাহাটীৰ পৰা অভিযান্ত্ৰিক শিক্ষা সমাপ্ত কৰে।
স্নাতক ডিগ্ৰী সম্পূৰ্ণ কৰাৰ পাছত তেওঁ দেউতাকৰ লগত চাহ-বাগিচাত কাম কৰিছিল। তেওঁ এজন স্ব-প্ৰশিক্ষিত ৰান্ধনি আৰু ৰন্ধন কিতাপৰ পৰা শৈলী আয়ত্ত কৰি ৰন্ধন শিকিছিল। ২০২০ চনত তেওঁ উত্তৰ-পূবৰ ৰন্ধন চেম্পিয়নশ্বিপত প্ৰথম পুৰস্কাৰ লাভ কৰে।
মাষ্টাৰচেফ ইণ্ডিয়া
চেফ বিকাশ খান্নাই এজন অসমীয়া ঘৰুৱা ৰান্ধনীৰ সন্ধানত আছিল। তেওঁ নয়নজ্যোতিক ইনষ্টাগ্ৰামত দেখিছিল আৰু তেওঁৰ ৰন্ধা-বঢ়াৰ দক্ষতাত অতিশয় আপ্লুত হৈছিল। ইয়াৰ পাছতে তেওঁ অসমলৈ আহি নয়নজ্যোতিৰ ঘৰলৈ গৈ ৰন্ধন-দক্ষতাৰ পৰীক্ষা কৰি তাৰপাছত মাষ্টাৰচেফ ইণ্ডিয়া ছিজন ৭ৰ অ’ডিশ্যন ৰাউণ্ডৰ বাবে তেওঁক লগত লৈ যায়। তাৰপাছত তেওঁক অ’ডিশ্যনৰ জৰিয়তে নিৰ্বাচিত কৰা হয়।
নয়নজ্যোতিয়ে শ্ব’টোৰ শীৰ্ষ ১৬ গৰাকী প্ৰতিযোগীৰ ভিতৰত অন্যতম হ’বলৈ যোগ্যতা অৰ্জন কৰে। ২০২৩ চনৰ ৩১ মাৰ্চত শান্তা শৰ্মা আৰু সুৱৰ্ণা বাগুলৰ সৈতে মূল প্ৰতিযোগিতাত তেওঁক চূড়ান্ত বিজয়ী ঘোষণা কৰা হয়। ইয়াৰ লগতে তেওঁ ২৫,০০০,০০ টকা বিজয়ী ৰাশি আৰু ট্ৰফী পুৰস্কাৰ হিচাপে লাভ কৰে। উল্লেখযোগ্য যে অসমৰ আন এগৰাকী প্ৰতিযোগী শান্তা শৰ্মাই এই প্ৰতিযোগিতাত দ্বিতীয় স্থান দখল কৰিবলৈ সক্ষম হয়।
লিংগ দৃঢ়বদ্ধতা
লিংগ দৃৃৃঢ়বদ্ধতাৰ (Gender stereotypes) 'দৃঢ়তা' বা ‘নিৰ্দিষ্ট' ধাৰণাটো ব্যক্তিক কোনো এক দল বা উপদলত শ্ৰেণীভুক্ত কৰাক সূচায়। ই এক সাধাৰণ সামাজিক সমস্যা। কোনো নিৰ্দিষ্ট বিশ্বাসৰ অন্তৰ্গত ব্যক্তিসকলক বিশেষত ঋণাত্মক শ্ৰেণীৰ অন্তৰ্ভুক্ত ব্যক্তিক সূচাবলৈ এই ‘দৃঢ়বদ্ধতা' শব্দৰ ব্যৱহাৰ কৰা হয়। ব্যক্তিৰ ‘প্ৰকৃতি' সম্পৰ্কে স্পষ্ট ধাৰণা আহৰণ কৰিবলৈ বা সেই ব্যক্তিৰ পৰিচয়ৰ বাবে, সমাজে ব্যক্তিক কিছুমান বিশেষ শ্ৰেণীকৰণৰ অন্তৰ্ভুক্ত কৰে। এই বিশেষ শ্ৰেণীৰ অন্তৰ্গত ব্যক্তি বা সদস্যসকল কিছুমান বিশেষ সংলক্ষণ বিশিষ্ট। সেই অনুপাতে লিঙ্গ দৃঢ়বদ্ধতাই নাৰী আৰু পুৰুষক মহিলাসুলভ আৰু পুৰুষসুলভ ব্যক্তিৰ শ্ৰেণীত শ্ৰেণীভক্ত কৰিবলৈ ব্যৱহাৰ কৰা প্ৰক্ৰিয়াক সূচায়। লিঙ্গ দৃঢ়তা হৈছে মহিলা আৰু পুৰুষৰদ্বাৰা পালন কৰিবলগীয়া ভূমিকা আচৰণ আৰু সংলক্ষণসমূহৰ সৰ্বজনীন ধাৰণা। সমাজত মহিলা আৰু পুৰুষৰ সদস্যপদৰ বাবে তেওঁলোকক বিশেষ কিছুমান ভূমিকা, দায়িত্ব অৰ্পণ কৰাৰ এক প্ৰথাই হৈছে লিঙ্গ দৃঢ়তা। দৰাচলতে লিঙ্গ দৃঢ়তা হৈছে এক বিশ্বাস আৰু এই বিশ্বাসে বিষয়দল বা পুৰুষ-মহিলাৰ বিষয়ে ধাৰণা কৰি লোৱাত সহায় কৰে।
আন্তঃৰাষ্ট্ৰীয় মানৱধিকাৰ আইনে লিংগ দৃঢ়বদ্ধতাক বে আইনী ঘোষণা কৰিছে। যিয়ে মানৱ অধিকাৰ আৰু মৌলিক অধিকাৰৰ স্বাধীনতা উপভোগ কৰাত ব্যক্তিক বাধা প্ৰদান কৰে। দেশ সমূহৰ সকলো ক্ষেত্ৰতে পুৰুষ মহিলা ইত্যাদিৰ অংশগ্ৰহণ নিশ্চিত কৰাটো দ্বায়িত্ব। সেই বাবে ব্যক্তিৰ সামাজিক তথা ব্যক্তিগত জীৱনত যাতে লিংগ দৃঢ়বদ্ধতাই সমস্যাৰ সৃষ্টি নকৰে তাৰ প্ৰতি দেশৰ আইনী ব্যৱস্থাই চোকা দৃষ্টি ৰাখিব লাগে।
লিংগ দৃঢ়বদ্ধতা হৈছে লিংগ ভেদে থকা এক সাধাৰণ সামাজিক দৃষ্টিকোণ বা পূৰ্বেনিৰ্ধাৰিত কিছুমান ধাৰণা, য'ত লিংগ ভেদে থকা বিশেষতা, বৈশিষ্ট্য বা পাৰ্থক্য সমূহক সূক্ষ্ম দৃষ্টিকোণৰ দ্বাৰা সাধাৰণিকৰণ কৰিবলৈ চেষ্টা কৰা হয়। ই এক ক্ষতিকাৰক ব্যৱস্থা যেতিয়া ইয়াৰ দ্বাৰা পুৰুষ আৰু মহিলাৰ ক্ষমতাক এটা পৰিসৰত আৱদ্ধ কৰাৰ চেষ্টা কৰা হয়। ইয়াৰ দ্বাৰা ব্যক্তিৰ ব্যক্তিগত পাৰ্থক্য বা সক্ষমতা, সামাজিক স্থিতি, তথা অৰ্থনৈতিক ক্ষেত্ৰত অংশগ্ৰহণত বাধা প্ৰদান কৰা হয়।
লিংগ দৃৃৃঢ়বদ্ধতাৰ ক্ষেত্ৰত থকা আইনী ব্যৱস্থা
CEDAW য়ে মূলতঃ মহিলাৰ সমতা স্থাপনৰ উদ্দেশ্যে পুৰুষ আৰু মহিলাৰ ক্ষেত্ৰত থকা লিঙ্গ দৃঢ়মূলক বিশ্বাসসমূহ প্ৰতিৰোধৰ ক্ষেত্ৰত ৰাজ্য বা চৰকাৰৰ ভূমিকাক গুৰুত্ব প্ৰদান কৰিছিল।
সমস্যা
সাধাৰণতে ঘৰ, সমাজ, বিদ্যালয়, বিদ্যালয়ৰ পাঠ্যক্ৰম, পাঠ্যপুথি, কৰ্মক্ষেত্ৰ ইত্যাদি বিভিন্ন ক্ষেত্ৰত লিংগ পক্ষপাত হোৱা দেখা যায়। পুৰুষ প্ৰধান সমাজ ব্যৱস্থাত এই সমস্যাই বেচিকৈ দেখা দিয়ে। সমাজে বিভিন্ন ক্ষেত্ৰত ব্যক্তিৰ সক্ষমতা আৰু ভূমিকাসমূহৰ প্ৰতি লিংগ নিৰ্দিষ্ট আৰু বৈষম্যমূলক মনোভাৱ প্ৰকাশ কৰে। প্ৰকৃতিগত ভাৱে সমাজে জন্মৰে পৰা ল'ৰা শিশু সকলক পুৰুষত্বমূলক ভূমিকা আৰু ছোৱালী শিশুক নাৰীসুলভ ভূমিকা আহৰণৰ প্ৰশিক্ষণ প্ৰদান কৰে। পুৰুষপ্ৰধান সমাজ ব্যৱস্থাত নাৰী সকলক পুৰুষৰ তুলনাত কম স্বাধীনতা প্ৰদান কৰা হয়।
তথ্যসূত্ৰ
শ্ৰেণী:সমাজ বিজ্ঞান শ্ৰেণী:নাৰীবাদ শ্ৰেণী:ভেদভাৱ
১৩ আগষ্ট
এইদিনটোত ঘটা কেইটামান উল্লেখযোগ্য ঘটনা-
বৈশালী মহান্তি
বৈশালী মহান্তি (Baisali Mohanty, জন্ম-৫ আগষ্ট ১৯৯৪) হৈছে এগৰাকী ভাৰতীয় ধ্ৰুপদী নৃত্যশিল্পী৷ তেখেত একেধাৰে কৰিঅ'গ্ৰাফাৰ, লেখিকা, স্তম্ভলেখক, বৈদেশিক আৰু ৰাজহুৱা নীতিৰ বিশ্লেষক; বৈদেশিক নীতি তথা বহুকেইখন আন্তৰ্জাতিক খ্যাতিসম্পন্ন প্ৰকাশন গোষ্ঠীৰ কৌশল পৰিক্ৰমা আৰু বৈদেশিক নীতিৰ নিয়মীয়া অৱদানকাৰী৷ বিশ্বখ্যাত আলোচনী যেনে-ফৰ্বছ, দ্য হাফিংটন প'ষ্ট, দ্য ডিপ্ল'মেট আৰু লণ্ডনস্থিত অপেন ডেম'ক্ৰেচীৰ লগত তেখেত জড়িত হৈছে৷   বৈশালী মহান্তি অক্সফৰ্ড ওডিছী কেন্দ্ৰৰ প্ৰতিষ্ঠাতা৷ এইটো কেন্দ্ৰৰ জৰিয়তে [আমেৰিকা গণৰাজ্য]ৰ বহুকেইখন শীৰ্ষস্থানীয় শিক্ষানুষ্ঠান আৰু অক্সফৰ্ড বিশ্ববিদ্যালয়ত ওডিছী নৃত্যৰ প্ৰসাৰ আৰু প্ৰশিক্ষণৰ ব্যৱস্থা কৰা হৈছে৷
২০১৫-১৬ চনৰ বাবে তেখেত এ.এল.চি.ৰ গোলকীয় সভ্য হিচাপে নিৰ্বাচিত হৈছিল; যি অক্সফৰ্ড বিশ্ববিদ্যালয়ৰ স্বীকৃতিপ্ৰাপ্ত৷
প্ৰাৰম্ভিক জীৱন আৰু শিক্ষা
১৯৯৪ চনৰ ৫ আগষ্টত [উৰিষ্যা]ৰ পুৰীত বৈশালী মহান্তিৰ জন্ম হৈছিল৷ তেখেতৰ মাতৃ হৈছে প্ৰখ্যাত নাৰীবাদী লেখিকা আৰু কবি মানসী প্ৰধান৷ পিতৃ হৈছে ভাৰতীয় প্ৰযুক্তিবিদ্যা প্ৰতিষ্ঠানৰ পৰা উত্তীৰ্ণ হোৱা বৈদ্যুতিক অভিযন্তা ৰাধা বিনোদ মহান্তি৷
বৈশালী মহান্তিয়ে ব্লেছড ছেক্ৰামেণ্ট উচ্চ মাধ্যমিক পুৰী আৰু ভুৱনেশ্বৰস্থিত কেআইআইটি ইণ্টাৰনেশ্যনেল স্কুলৰ পৰা শিক্ষাগ্ৰহণ কৰে৷ দিল্লীত থকা লেডি শ্ৰীৰাম কলেজ ফ'ৰ ৱমেনত অধ্যয়ন কৰি তেখেতে পৰৱৰ্তী পৰ্যায়ত ৰাজনীতি আৰু আন্তৰ্জাতিক সম্পৰ্কত স্নাতকোত্তৰ ডিগ্ৰী অৰ্জন কৰে৷
অক্সফৰ্ড বিশ্ববিদ্যালয়ত শিক্ষাগ্ৰহণ কৰি তেখেতে নিউক্লিয়াৰ কূটনীতিত নিজৰ স্নাতকোত্তৰ ডিগ্ৰী লাভ কৰে৷
নৃত্যকৰ্ম
বৈশালী মহান্তিয়ে ওডিছী নৃত্যৰ প্ৰশিক্ষণ গ্ৰহণ কৰে প্ৰখ্যাত ওডিছী নৃত্যগুৰু পদ্মশ্ৰীপ্ৰাপক গংগাধৰ প্ৰধানৰ পৰা৷ অইন এগৰাকী প্ৰখ্যাত ওডিছী শিক্ষক আৰু পদ্মশ্ৰী প্ৰাপক ইলিয়ানা চিটাৰিষ্টীৰ পৰা তেখেতে নৃত্য-পৰিচালনা বা কৰিঅ'গ্ৰাফীৰ উচ্চতৰ শিক্ষা গ্ৰহণ কৰে৷ ওডিছী নৃত্যত তেখেতৰ ডিষ্টিংছনসহ বিশাৰদ ডিগ্ৰী আছে৷
"বৈশালী মহান্তি এণ্ড ট্ৰুপ" নামৰ নিজা নৃত্যগোষ্ঠীৰ জৰিয়তে তেখেতে একক আৰু দলীয় নৃত্য পৰিৱেশন কৰে৷ এই দলটোৱে ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত প্ৰায় পোন্ধৰ বছৰৰো অধিক কাল নৃত্য পৰিৱেশন কৰি আহিছে৷
অক্সফৰ্ড ওডিছী কেন্দ্ৰ
২০১৫ চনত বৈশালী মহান্তিয়ে অক্সফৰ্ড বিশ্ববিদ্যালয়ত "অক্সফৰ্ড ওডিছী কেন্দ্ৰ" স্থাপন কৰে৷ এই কেন্দ্ৰটোৰ জৰিয়তে তেখেতে বিশ্ববিদ্যালয়খনত ভাৰতীয় ধ্ৰুপদী নৃত্যৰ প্ৰসাৰৰ ব্যৱস্থাৱলী হাতত লয়৷  অক্সফৰ্ড বিশ্ববিদ্যালয়ত নিয়মীয়াকৈ ওডিছী নৃত্যৰ প্ৰশিক্ষণ দিয়াৰ উপৰি বৈশালী মহান্তিয়ে কেমব্ৰিজ বিশ্ববিদ্যালয়, লণ্ডন স্কুল অৱ ইক'নমিকছ্, কিংগছ কলেজ লণ্ডন, মানচেষ্টাৰ বিশ্ববিদ্যালয়, এডিনবাৰ্গ বিশ্ববিদ্যালয়তো ওডিছী নৃত্যৰ কৰ্মশালাৰ আয়োজন কৰিছে৷
"অক্সফৰ্ড ওডিছী মহোৎসৱ"ৰো বৈশালী মহান্তি প্ৰতিষ্ঠাপক৷ অক্সফৰ্ড ওডিছী কেন্দ্ৰৰ নেতৃত্বত আয়োজিত হোৱা এই মহোৎসৱটো বিশ্ববিদ্যালয়খনত এনেধৰণে বাৰ্ষিকভাৱে উদযাপিত হোৱা প্ৰথমটো ভাৰতীয় ধ্ৰুপদী নৃত্য৷
বঁটা
২০১৩ চনত নতুন দিল্লীত আন্তঃৰাষ্ট্ৰীয় নাৰী দিৱসৰ ক্ষণটিত "নাৰীৰ ৰাষ্ট্ৰীয় আয়োগ"ৰ দ্বাৰা বৈশালী মহান্তি সম্বৰ্ধিত হয়৷ অসাধাৰণ বিশিষ্টতাৰ বাবে বৈশালী মহান্তিক উক্ত সন্মান প্ৰদান কৰা হয়৷ একেটা বৰ্ষতে বৈশালী মহান্তিয়ে ২০১২ চনৰ দিল্লীৰ ধৰ্ষণ কাণ্ডত বলি হোৱা যুৱতীগৰাকীলৈ শ্ৰদ্ধাঞ্জলি যাঁচি এটি নৃত্য সংৰচনা কৰে৷ দিল্লী বিশ্ববিদ্যালয়ৰ প্ৰতিযোগিতাৰ সকলো শিতানতে উক্ত সংৰচনাটিয়ে শীৰ্ষ স্থান লাভ কৰিবলৈ সক্ষম হয়৷
২০১৭ চনত, বৈশালী মহান্তিয়ে সন্মানীয় আৰ্য্যা বঁটা লাভ কৰে৷ ভাৰতীয় লোকনৃত্যলৈ আগবঢ়োৱা বৰঙণিৰ বাবে তেখেতলৈ উক্ত সন্মান আগবঢ়োৱা হয়৷ ২০১৪ চনৰ শান্তিৰ ন'বেল বঁটা বিজয়ী কৈলাস সত্যাৰ্থীয়ে তেখেতক এই সন্মানটি প্ৰদান কৰে৷
তথ্যসূত্ৰ
শ্ৰেণী:ভাৰতীয় নৃত্যশিল্পী
চন্দ্ৰ কমল বেজবৰুৱা মহাবিদ্যালয়
চন্দ্ৰ কমল বেজবৰুৱা মহাবিদ্যালয় যোৰহাট জিলাৰ টীয়কৰ জগদুৱাৰত ১৯৫৯ চনত স্থাপন কৰা হৈছিল। এই মহাবিদ্যালয় খন ডিব্ৰুগড় বিশ্ববিদ্যালয়ৰ অন্তৰ্ভুক্ত।
আন্তঃগাঁঠনি
মহাবিদ্যালয় খনৰ আন্তঃগাঁঠনি সমূহ হৈছে:
বাহ্যিক সংযোগ
শ্ৰেণী:অসমৰ মহাবিদ্যালয়সমূহ শ্ৰেণী:যোৰহাট জিলাৰ শৈক্ষিক প্ৰতিষ্ঠান
জাকিয়া খুদাদাদী
জাকিয়া খুদাদাদী (Zakia Khudadadi; জন্ম: ২৯ ছেপ্টেম্বৰ ১৯৯৮) এগৰাকী আফগান পেৰা-টাইকোৱানড' খেলুৱৈ। তেওঁ প্ৰথম আফগান মহিলা টাইকোৱানড' খেলুৱৈ। ২০১৬ চনত ১৮ বছৰ বয়সত আফ্ৰিকান আন্তঃৰাষ্ট্ৰীয় পেৰা-টাইকোৱানড' চেম্পিয়নশ্বিপ জয় লাভ কৰাৰ পাছত তেওঁ প্ৰসিদ্ধি লাভ কৰে। তেওঁ ২০২০ গ্ৰীষ্মকালীন পেৰালিম্পিকত আফগানিস্তানক প্ৰতিনিধিত্ব কৰিছিল। তালিবানৰ আফগানিস্তান অধিগ্ৰহণৰ ফলত তেওঁ তেওঁৰ প্ৰথম পেৰালিম্পিকত প্ৰতিদ্বন্দ্বিতা কৰাৰ সুযোগৰ পৰা প্ৰথমে বঞ্চিত হৈছিল কিন্তু পাছত আন্তঃৰাষ্ট্ৰীয় পেৰালিম্পিক সমিতিয়ে আফগানিস্তানৰ পৰা তেওঁক সুৰক্ষিতভাৱে উলিয়াই অনাৰ পাছত প্ৰতিযোগিতাত অংশগ্ৰহণ কৰাৰ অনুমতি দিছিল। ২০০৪ চনৰ গ্ৰীষ্মকালীন পেৰালিম্পিকত মৰিনা কৰিমৰ অংশগ্ৰহণৰ ১৭ বছৰৰ পাছত তেওঁ প্ৰতিযোগিতাত আফগান মহিলা পেৰালিম্পিক প্ৰতিযোগীৰূপে অংশগ্ৰহণ কৰিবলৈ সক্ষম হয়।   তালিবানৰ আফগানিস্তান অধিগ্ৰহণৰ পাছত আন্তঃৰাষ্ট্ৰীয় ক্ৰীড়া প্ৰতিযোগিতাত অংশগ্ৰহণ কৰা তেওঁ আনুষ্ঠানিকভাৱে প্ৰথম আফগান মহিলা খেলুৱৈ হিচাপেও পৰিগণিত হয়।
ব্যক্তিগত জীৱন
খুদাদাদী মূলতঃ আফগানিস্তানৰ হেৰাট প্ৰদেশৰ বাসিন্দা। তেওঁৰ মাত্ৰ এটা কাৰ্যকৰী বাহু আছে।
কেৰিয়াৰ
২০১২ আৰু ২০১৬ চনত টাইকোৱানড'ত আফগানিস্তানৰ একমাত্ৰ অলিম্পিক পদক অহাৰ পাছত খুদাদাদীয়ে টাইকোৱানড' খেলিবলৈ অনুপ্ৰাণিত হৈছিল। তেওঁ ৰোহুল্লাহ নিকঁপাইৰ দ্বাৰা অনুপ্ৰাণিত হৈছিল, যি হৈছে আফগানিস্তানৰ প্ৰথম (আৰু বৰ্তমানলৈ একমাত্ৰ) অলিম্পিক পদক বিজয়ী। ২০০১ চনত তালিবানৰ পতনৰ পাছত তেওঁ আফগানিস্তানৰ আন বহুতো মহিলাৰ দৰে পুৰুষৰ দৰেই ক্ৰীড়া প্ৰতিযোগিতাত অংশগ্ৰহণ কৰিবলৈ উৎসাহিত হৈছিল। অৱশ্যে, তেওঁ বেছিভাগ প্ৰশিক্ষণ ঘৰতে কৰিছিল কিয়নো তেওঁৰ গৃহ প্ৰদেশ হেৰাটত তালিবানৰ উপস্থিতিৰ বাবে স্থানীয় ক্লাববোৰক প্ৰতিনিধিত্ব কৰাৰ সুযোগৰ পৰা বঞ্চিত হৈছিল।
তেওঁ ইজিপ্তত অনুষ্ঠিত ২০১৬ চনৰ আফ্ৰিকান আন্তঃৰাষ্ট্ৰীয় পেৰা-টাইকোৱানড' চেম্পিয়নশ্বিপ জয় লাভ কৰিছিল। তেওঁ বিলম্বিত টকিঅ' ২০২০ গ্ৰীষ্মকালীন পেৰালিম্পিকত অংশগ্ৰহণ কৰিবলৈ ৱাইল্ড কাৰ্ড লাভ কৰিছিল, য'ত তেওঁ ট্ৰেক এথলীট হোছেইন ৰাছৌলিৰ সৈতে আফগানিস্তানৰ দুজন প্ৰতিযোগীৰ মাজৰ এজন হিচাপে নিৰ্বাচিত হৈছিল। খুদাদাদীয়ে মহিলাৰ কে৪৪ ৪৯ কিলোগ্ৰাম-অনুৰ্ধ ইভেণ্টত অংশগ্ৰহণ কৰিবলৈ যোগ্যতা অৰ্জন কৰিছিল।
তেওঁ তেওঁৰ পিতৃ-মাতৃক এৰি গ্ৰীষ্মকালীন পেৰালিম্পিকৰ প্ৰস্তুতিৰ বাবে প্ৰশিক্ষণ ল'বলৈ কাবুললৈ যাত্ৰা কৰে। অৱশ্যে, তালিবানৰ দ্বাৰা কাবুলৰ পতনৰ পাছত পেৰালিম্পিকত আফগানিস্তানৰ অংশগ্ৰহণ অনিশ্চিত হৈ পৰিছিল। বিমানবন্দৰসমূহ বন্ধ হোৱাৰ বাবে আফগান খেলুৱৈসকলেও কাবুল এৰিব পৰা নাছিল। খুদাদাদীয়ে তালিবানৰ পৰা আত্মগোপন কৰি আফগানিস্তান সুৰক্ষিতভাৱে এৰি টকিঅ' পেৰালিম্পিকত অংশগ্ৰহণ কৰিবলৈ ৰাজহুৱাভাৱে তাৎক্ষণিক সহায়ৰ বাবে অনুৰোধ কৰে।  তেওঁ স্পেইনৰ স্থানান্তৰৰ তালিকাত স্থান লাভ কৰিছিল।
২০২১ চনৰ ২৮ আগষ্টত খুদাদাদীয়ে তেওঁৰ সহ-অংশগ্ৰহণকাৰী হোছেইন ৰাছৌলিৰ সৈতে আন্তঃৰাষ্ট্ৰীয় স্থানান্তৰ প্ৰচেষ্টাৰ অংশ হিচাপে ৰয়েল অষ্ট্ৰেলিয়ান বায়ু সেনাৰ দ্বাৰা বিমানেৰে কাবুলৰ পৰা প্ৰথমে পেৰিছত আৰু পাছত টকিঅ'ত উপস্থিত হয়। ফলত টকিঅ' পেৰালিম্পিকত আফগানিস্তানৰ অংশগ্ৰহণ সন্দৰ্ভত বিৰাজ কৰা অনিশ্চয়তাৰ অৱসান ঘটে।  আন্তঃৰাষ্ট্ৰীয় পেৰালিম্পিক কমিটিৰ সভাপতি এণ্ড্ৰিউ পাৰচন্সে ঘোষণা কৰে যে দুয়োজন আফগান খেলুৱৈ সাক্ষাৎকাৰৰ বাবে উপলব্ধ নহ'ব আৰু সাধাৰণ সংবাদমেল বাদ দিবলৈ তেওঁলোকক অনুমতি দিয়া হৈছে।
২০২১ চনৰ ২ ছেপ্টেম্বৰত তেওঁ টকিঅ' ২০২০ পেৰালিম্পিকত ৰাউণ্ড অফ ১৬ ইভেণ্টত অংশগ্ৰহণ কৰে আৰু ৰাউণ্ডটো ছাৰ্বিয়াৰ দানিজেলা জভানোভিকৰ হাতত পৰাস্ত হয়। খুদাদাদীয়ে পৰৱৰ্তী সময়ত ৰিপেচেজ ৰাউণ্ডলৈ যোগ্যতা অৰ্জন কৰে যদিও সেই ৰাউণ্ডত ইউক্ৰেইনৰ ভিক্টৰিয়া মাৰ্চুকৰ হাতত পৰাজিত হয়।
তথ্য সংগ্ৰহ
শ্ৰেণী:আফগানিস্তানৰ ব্যক্তি শ্ৰেণী:টাইকোৱানড' খেলুৱৈ শ্ৰেণী:পেৰালিম্পিক প্ৰতিযোগী শ্ৰেণী:জীৱিত ব্যক্তি
ক'ফি আন্নান
ক'ফি আন্নান (Kofi Annan) ঘানাৰ এজন কূটনীতিবিদ আছিল যি ১৯৯৭ চনৰ জানুৱাৰীৰ পৰা ২০০৬ চনৰ ডিচেম্বৰলৈ ৰাষ্ট্ৰসংঘৰ সপ্তম মহাসচিব হিচাপে কাৰ্যনিৰ্বাহ কৰিছিল। আন্নান আৰু ৰাষ্ট্ৰসংঘই যুটীয়াভাবে ২০০১ চনৰ শান্তিৰ ন'বেল বঁটা লাভ কৰিছিল। তেওঁ ক'ফি আন্নান ফাউণ্ডেচনৰ প্ৰতিষ্ঠাপক আৰু অধ্যক্ষ হোৱাৰ লগতে নেলছন মেণ্ডেলাৰ দ্বাৰা প্ৰতিষ্ঠা কৰা আন্তঃৰাষ্ট্ৰীয় সংগঠন দ্য এল্ডাৰছৰ অধ্যক্ষ আছিল।
জন্ম আৰু বংশ পৰিচয়
১৯৩৮ চনৰ ৮ এপ্ৰিলত গ'ল্ড কোষ্টৰ কুমাচীত ক'ফি আন্নানৰ জন্ম হৈছিল। আন্নানৰ জন্ম দেশৰ অন্যতম ফেণ্টে অভিজাত পৰিয়ালত হৈছিল; তেওঁলোকৰ ককাক আৰু তেওঁলোকৰ খুৰাক দুয়োজন ফেণ্টে পেৰামাউণ্ট চীফ আছিল।
শিক্ষা
১৯৫৮ চনত আন্নানে কুমাচি বিজ্ঞান আৰু প্ৰযুক্তি মহাবিদ্যালয়ত অৰ্থনীতি অধ্যয়ন আৰম্ভ কৰে, যি বৰ্তমান ঘানাৰ কোৱামে এনক্ৰুমাহ বিজ্ঞান আৰু প্ৰযুক্তি বিদ্যা বিশ্ববিদ্যালয়। তেওঁ ফৰ্ড ফাউণ্ডেচনৰ অনুদান লাভ কৰে, যাৰ ফলত তেওঁ ১৯৬১ চনত আমেৰিকা যুক্তৰাষ্ট্ৰৰ মিনেচ'টাৰ ছেইণ্ট পলৰ মেকালেষ্টাৰ মহাবিদ্যালয়ত অৰ্থনীতিত স্নাতক অধ্যয়ন সম্পূৰ্ণ কৰিবলৈ সক্ষম হয়। তাৰ পিছত আন্নানে ১৯৬১ চনৰ পৰা ১৯৬২ চনলৈ ছুইজাৰলেণ্ডৰ জেনেভাত গ্ৰেজুৱেট ইনষ্টিটিউট অৱ ইণ্টাৰনেচনেল এণ্ড ডেভেলপমেণ্ট ষ্টাডিজত আন্তঃৰাষ্ট্ৰীয় সম্পৰ্কত diplôme ডি'এপ্ৰফণ্ডিজ ডিইএ ডিগ্ৰী সম্পূৰ্ণ কৰে। কিছু বছৰৰ কামৰ অভিজ্ঞতাৰ পিছত, তেওঁ স্লোয়ান ফেলোছ কাৰ্যসূচীত এমআইটি স্লোয়ান স্কুল অফ মেনেজমেণ্ট (1971-72)ত অধ্যয়ন কৰিছিল আৰু মেনেজমেণ্টত স্নাতকোত্তৰ ডিগ্ৰী অৰ্জন কৰিছিল।
চাকৰি জীৱন
আন্নানে মেকালেষ্টাৰ মহাবিদ্যালয়ত অৰ্থনীতি, গ্ৰেজুৱেট ইনষ্টিটিউট জেনেভাত আন্তঃৰাষ্ট্ৰীয় সম্পৰ্ক আৰু এমআইটিৰ ব্যৱস্থাপনা অধ্যয়ন কৰিছিল। আন্নানে ১৯৬২ চনত ৰাষ্ট্ৰসংঘত যোগদান কৰে, বিশ্ব স্বাস্থ্য সংস্থাৰ জেনেভা কাৰ্যালয়ৰ বাবে কাম কৰে। তেওঁ ১৯৯২ চনৰ মাৰ্চ মাহৰ পৰা ১৯৯৬ চনৰ ডিচেম্বৰ মাহৰ ভিতৰত শান্তি ৰক্ষাৰ বাবে আণ্ডাৰ-চেক্ৰেটেৰী জেনেৰেল হিচাপে কাৰ্যনিৰ্বাহ কৰাকে ধৰি ৰাষ্ট্ৰসংঘৰ মুখ্য কাৰ্যালয়ত কেইবাটাও পদত কাম কৰিছিল। ১৯৯৬ চনৰ ১৩ ডিচেম্বৰত নিৰাপত্তা পৰিষদে তেওঁক মহাসচিব হিচাপে নিযুক্তি দিয়ে, আৰু পিছত সাধাৰণ সভাৰ দ্বাৰা নিশ্চিত কৰে, যাৰ ফলত তেওঁ ৰাষ্ট্ৰসংঘৰ কৰ্মচাৰীৰ পৰা নিৰ্বাচিত হোৱা প্ৰথম কাৰ্যালয় ধাৰক হয়। তেওঁ ২০০১ চনত দ্বিতীয় কাৰ্যকালৰ বাবে পুনৰ নিৰ্বাচিত হয়, আৰু ২০০৭ চনৰ ১ জানুৱাৰীত তেওঁৰ উত্তৰসূৰী বান কি-মুনে মহাসচিবৰ পদ গ্ৰহণ কৰে।
মৃত্যু
২০১৮ চনৰ ১৮ আগষ্টৰ ৰাতিপুৱা ছুইজাৰলেণ্ডৰ বাৰ্ণত ৮০ বছৰ বয়সত আন্নানৰ মৃত্যু হয়।
বাহ্যিক সংযোগ
শ্ৰেণী:ঘানাৰ ব্যক্তি শ্ৰেণী:মৃত ব্যক্তি শ্ৰেণী:কূটনীতিবিদ শ্ৰেণী:শান্তিৰ ন'বেল বঁটা বিজয়ী
অৰহান পামুক
অৰহান পামুক (Ferit Orhan Pamuk; জন্ম: ৭ জুন, ১৯৫২) এজন তুৰ্কী ঔপন্যাসিক, চিত্ৰনাট্যকাৰ, শিক্ষাবিদ আৰু ২০০৬ চনৰ সাহিত্যত ন’বেল বঁটা বিজয়ী। তেওঁ তুৰ্কীৰ এগৰাকী অন্যতম বিশিষ্ট ঔপন্যাসিক, যাৰ কিতাপ তেষষ্ঠিটা ভাষাত তেৰ মিলিয়নতকৈও অধিক বিক্ৰী হৈছে, যাৰ বাবে তেওঁ দেশৰ সৰ্বাধিক বিক্ৰী হোৱা লেখক ৰূপে স্বীকৃত হৈছে। পামুক চাইলেণ্ট হাউচ, দ্য হোৱাইট কেষ্টেল, দ্য ব্লেক বুক, দ্য নিউ লাইফ, মাই নেম ইজ ৰেড, দ্য মিউজিয়াম অৱ ইন’চেঞ্চ,আ ষ্ট্ৰেইঞ্জনেছ ইন মাই মাইণ্ড আদি উপন্যাসৰ স্ৰষ্টা। তেওঁ কলম্বিয়া বিশ্ববিদ্যালয়ৰ মানৱবিজ্ঞানৰ ৰবাৰ্ট য়িক-ফং টাম অধ্যাপক, য’ত তেওঁ লিখনি আৰু তুলনামূলক সাহিত্য পঢ়ায়। তেওঁ ২০১৮ চনত আমেৰিকান ফিল’চফিকেল ছ’চাইটিলৈ নিৰ্বাচিত হৈছিল।
আংশিক চাৰ্কাচিয়ান বংশোদ্ভূত আৰু ইস্তানবুলত জন্ম গ্ৰহণ কৰা পামুক হৈছে প্ৰথম তুৰ্কী ন’বেল বঁটা বিজয়ী সাহিত্যিক। তেওঁ অন্যান্য বহুতো সাহিত্য বঁটা প্ৰাপক। মাই নেম ইজ ৰেডে ২০০২ চনৰ ‘প্ৰিক্স ডু মেইলিউৰ লিভৰে এট্ৰেঞ্জাৰ’ (Prix du Meilleur Livre Étranger), ২০০২ চনৰ ‘প্ৰেমিঅ গ্ৰিঞ্জেন কাভাৰ’ ( Premio Grinzane Cavour ) আৰু ২০০৩ চনৰ ‘আন্তৰ্জাতিক ডাবলিন সাহিত্য বঁটা’ লাভ কৰিছিল।
পামুক আৰু জচ চাৰামাগোৰ যুটীয়া প্ৰস্তাৱৰ ফলস্বৰূপে ইউৰোপীয় লেখক সংসদ গঠন হৈছিল। পামুকে বিতৰ্কিত ঐতিহাসিক আৰু ৰাজনৈতিক ঘটনাৰ বিষয়ে কিতাপ লিখিবলৈ ইচ্ছা কৰাটোৱে তেওঁক স্বদেশত নিন্দাৰ পাত্ৰ কৰিছিল। ২০০৫ চনত, এজন অতি-জাতীয়তাবাদী অধিবক্তাই অটোমান সাম্ৰাজ্যত আৰ্মেনিয়ান গণহত্যা সম্পৰ্কীয় এটা মন্তব্যৰ বাবে পামুকৰ বিৰুদ্ধে গোচৰ ৰুজু কৰিছিল। পামুকৰ মতে, তেওঁৰ উদ্দেশ্য আছিল তেওঁ জন্ম গ্ৰহণ কৰা দেশখনত ‘বাক স্বাধীনতা’ সম্পৰ্কীয় বিষয়সমূহ তুলি ধৰিবলৈ কাম কৰা। আদালতে প্ৰথমতে গোচৰটোৰ শুনানি গ্ৰহণ কৰিবলৈ অস্বীকাৰ কৰিছিল, কিন্তু ২০১১ চনত পামুকক অভিযুক্তৰ সন্মানক অপমান কৰাৰ বাবে মুঠ ক্ষতিপূৰণত ৬,০০০ লিৰা পৰিশোধ কৰিবলৈ নিৰ্দেশ দিয়া হৈছিল।